Ibi ti Alaaji ti to fun epo bẹntiroolu lo ti ku sinu mọtọ ẹ nileepo kan n’Ibadan

Ọlawale Ajao, Ibadan Gbogbo ero to to sileepo kan laduugbo Oluyọle, n’Ibadan, lati ra epo bẹntiroolu niṣẹlẹ ọhun ṣe ni kayeefi pẹlu bi ọkan ninu awọn awakọ to to fun epo naa ṣe deede pa oju de, to si tibẹ kọri sajule ọrun l’Ọjọbọ, Tọsidee, ọjọ kọkandinlọgbọn, oṣu Kejila, ọdun 2022 yii. Bi awọn awakọ yooku ṣe to fun epo lati ra bẹntiroolu nileepo ni baba yii jokoo sinu ọkọ ayọkẹlẹ rẹ ti nọmba rẹ jẹ AKD 878 GP, to n duro digba ti yoo kan oun paapaa lati ra epo sinu mọto rẹ. Ero to pọ nileepo naa ko jẹ ki kinni ọhun ya, n ni baba ti ko sẹni to mọ orukọ rẹ, ṣugbọn ti wọn n pe ni Alaaji nitori bi imura rẹ ṣe jọ ti Musulumi yii ba gbori le ori ṣiarin ọkọ rẹ, awọn eeyan si ro pe o n sinmi ni tirẹ ni, ṣe o pẹ diẹ ti wọn ti to sori ila nibẹ nitori wọn ṣẹṣẹ ja epo sileepo naa tan ni. Ṣugbọn nigba ti awọn ọkọ to wa niwaju bẹrẹ si i sun siwaju diẹdiẹ lẹyin asiko diẹ ti gbogbo wọn ti wa loju kan naa, Alaaji ko sun kuro loju kan naa to wa, awọn to wa lẹyin rẹ bẹrẹ si i fọn fere mọto wọn “pin-in! Pin-n! Pin-in” lati pe e sakiyesi pe aaye ti ṣi silẹ niwaju ẹ, ṣugbọn baba naa ko da wọn lohun.


Ṣugbọn nigba ti awọn ọkọ to wa niwaju bẹrẹ si i sun siwaju diẹdiẹ lẹyin asiko diẹ ti gbogbo wọn ti wa loju kan naa, Alaaji ko sun kuro loju kan naa to wa, awọn to wa lẹyin rẹ bẹrẹ si i fọn fere mọto wọn “pin-in! Pin-n! Pin-in” lati pe e sakiyesi pe aaye ti ṣi silẹ niwaju ẹ, ṣugbọn baba naa ko da wọn lohun. Gbogbo awọn to n wo baba yii bo ṣe jokoo ti ko mira loju kan naa to wa lọrọ yii bẹrẹ si i bi ninu, to bẹẹ ti awọn kan fi n rọjo eebu le e lori, ti omi-in ninu wọn paapaa si n gbe e ṣepe, ṣugbọn sibẹsibẹ, Alaaji ko kọbi ara si wọn. Pẹlu ibinu lawọn kan fi sọ kalẹ ninu mọto wọn lati ji baba to gbori le ṣiarin ọkọ ṣugbọn tawọn eeyan ro pe o ti sun lọ yii pe ko sọ oorun yooku digba to ba dele, ko sun mọto rẹ siwaju jare, ọjọ n lọ. Wọn fi ọwọ gba a pẹpẹ, ko tun mira sibẹ, nigba naa ni wọn too mọ pe ki i ṣe pe Alaaji n sun, baba onibaba ti ku patapata ni.


Gbogbo awọn to n wo baba yii bo ṣe jokoo ti ko mira loju kan naa to wa lọrọ yii bẹrẹ si i bi ninu, to bẹẹ ti awọn kan fi n rọjo eebu le e lori, ti omi-in ninu wọn paapaa si n gbe e ṣepe, ṣugbọn sibẹsibẹ, Alaaji ko kọbi ara si wọn. Pẹlu ibinu lawọn kan fi sọ kalẹ ninu mọto wọn lati ji baba to gbori le ṣiarin ọkọ ṣugbọn tawọn eeyan ro pe o ti sun lọ yii pe ko sọ oorun yooku digba to ba dele, ko sun mọto rẹ siwaju jare, ọjọ n lọ. Wọn fi ọwọ gba a pẹpẹ, ko tun mira sibẹ, nigba naa ni wọn too mọ pe ki i ṣe pe Alaaji n sun, baba onibaba ti ku patapata ni. Nigba to n fidi iroyin yii mulẹ, Alamoojuto ileepo naa, Ọgbẹni Joseph sọ pe “Kayeefi nla niṣẹlẹ yẹn jẹ loju mi nitori niṣe ni baba yẹn gbe ori le ṣiarin, to gbẹsẹ ọtun ẹ sori tọtu ninu mọto, to ṣilẹkun ọkọ silẹ, to si fi ẹsẹ keji tilẹ, oorun lasan lawọn eeyan kọkọ ro pe o n sun, laimọ pe o ti ku”. Alakooso ileepo yii fidi ẹ mulẹ siwaju pe awọn ti fi iṣẹlẹ ọhun to awon agbofinro leti, wọn si ti gbe oku naa lọ si ibi ti wọn n ṣe oju lọjọ si titi ti wọn yoo fi ri awọn ẹbi ẹ.


Nigba to n fidi iroyin yii mulẹ, Alamoojuto ileepo naa, Ọgbẹni Joseph sọ pe “Kayeefi nla niṣẹlẹ yẹn jẹ loju mi nitori niṣe ni baba yẹn gbe ori le ṣiarin, to gbẹsẹ ọtun ẹ sori tọtu ninu mọto, to ṣilẹkun ọkọ silẹ, to si fi ẹsẹ keji tilẹ, oorun lasan lawọn eeyan kọkọ ro pe o n sun, laimọ pe o ti ku”. Alakooso ileepo yii fidi ẹ mulẹ siwaju pe awọn ti fi iṣẹlẹ ọhun to awon agbofinro leti, wọn si ti gbe oku naa lọ si ibi ti wọn n ṣe oju lọjọ si titi ti wọn yoo fi ri awọn ẹbi ẹ.


Adajọ ni ki wọn gbe ọlọpaa to yinbọn pa Ọmọbọlanle lọjọ Keresi lọ si Kirikiri

Faith Adebọla Latari bo ṣe yinbọn pa Lọọya Ọmọbọlanle Raheem, pẹlu oyun inu ẹ lọjọ Keresi to lọ yii, ile-ẹjọ Majisreeti kan to fikalẹ sagbegbe Yaba, niluu Eko, ti paṣẹ ki wọn taari agbofinro to di afurasi ọdaran bayii, ASP Drambi Vindi, sọgba ẹwọn Kirikiri, n’Ikoyi, wọn ni ko ṣi lọọ maa gbatẹgun nibẹ titi ti igbẹjọ yoo fi tẹsiwaju lori ẹsun apaayan ti wọn fi kan an. Owurọ ọjọ Ẹti, Furaidee, ọgbọnjọ, oṣu Kejila, ọdun 2022 yii, nileeṣẹ ọlọpaa wọ afurasi apaayan naa rele-ẹjọ, to si bẹrẹ si i kawọ pọnyin rojọ niwaju adajọ. Bo tilẹ jẹ pe ẹsun kan ṣoṣo pere to da lori mimọ-ọn-mọ paayan ni wọn ka si i lẹsẹ, eyi ti wọn lo ta ko isọri kẹtadinlogun, idipọ kẹta, iwe ofin iwa ọdaran ipinlẹ Eko tọdun 2015, amọ igbẹjọ naa ko ti i bẹrẹ gidi. Awọn ọlọpaa ni awọn ṣi n ṣe iwadii, awọn si n ṣa ẹsun oriṣiiriṣii ti wọn yoo fi kan olujẹjọ naa jọ lọwọ. Wọn rọ ile-ẹjọ lati fun awọn laaye ki awọn gba imọran lọdọ ileeṣẹ ijọba to n ri si ẹjọ araalu, iyẹn Directorate of Public Prosecution. Kọmiṣanna feto idajọ to tun jẹ ọga awọn adajọ nipinlẹ Eko, Ọgbẹni Moyọsọrẹ Onigbanjo, wa ni kootu naa, oun lo ṣaaju awọn lọọya yooku ti wọn ṣoju fun ijọba Eko to jẹ olupẹjọ, oun lo si rọ Adajọ kootu Majisireeti ọhun, Onidaajọ C. A. Adedayọ, lati paṣẹ ki wọn fi afurasi naa pamọ sẹwọn na.


Awọn ọlọpaa ni awọn ṣi n ṣe iwadii, awọn si n ṣa ẹsun oriṣiiriṣii ti wọn yoo fi kan olujẹjọ naa jọ lọwọ. Wọn rọ ile-ẹjọ lati fun awọn laaye ki awọn gba imọran lọdọ ileeṣẹ ijọba to n ri si ẹjọ araalu, iyẹn Directorate of Public Prosecution. Kọmiṣanna feto idajọ to tun jẹ ọga awọn adajọ nipinlẹ Eko, Ọgbẹni Moyọsọrẹ Onigbanjo, wa ni kootu naa, oun lo ṣaaju awọn lọọya yooku ti wọn ṣoju fun ijọba Eko to jẹ olupẹjọ, oun lo si rọ Adajọ kootu Majisireeti ọhun, Onidaajọ C. A. Adedayọ, lati paṣẹ ki wọn fi afurasi naa pamọ sẹwọn na. Lara awọn amofin ti wọn wa pẹlu rẹ ni Amofin Titilayọ Shitta-Bay, Ọmọwe Babajide Martins, to jẹ agbẹjọro agba fun ijọba ipinlẹ Eko, Alakooso DPP, Adebayọ Haroun, Igbakeji rẹ, Yetunde Cardoso, Alamoojuto ẹka to n ri si ọrọ igbejọ nileeṣẹ ọlọpaa Eko, ati igbakeji rẹ, O. R. Saliu. Amofin Moses Jah-Nissi lo ṣe agbẹjọro fun olujẹjọ, ASP Vandi. Ẹwu alawọ yẹlo ati ṣokoto dudu kan lonibaara rẹ wọ, bo ṣe kawọ pọnyin ni kootu naa.


Lara awọn amofin ti wọn wa pẹlu rẹ ni Amofin Titilayọ Shitta-Bay, Ọmọwe Babajide Martins, to jẹ agbẹjọro agba fun ijọba ipinlẹ Eko, Alakooso DPP, Adebayọ Haroun, Igbakeji rẹ, Yetunde Cardoso, Alamoojuto ẹka to n ri si ọrọ igbejọ nileeṣẹ ọlọpaa Eko, ati igbakeji rẹ, O. R. Saliu. Amofin Moses Jah-Nissi lo ṣe agbẹjọro fun olujẹjọ, ASP Vandi. Ẹwu alawọ yẹlo ati ṣokoto dudu kan lonibaara rẹ wọ, bo ṣe kawọ pọnyin ni kootu naa. Adajọ naa ni niwọn bi ofin ti faaye silẹ fawọn oluṣewadii ati ileeṣẹ ọlọpaa pe ki wọn ṣi fi olujẹjọ sẹwọn titi tiwadii yoo fi pari, nibaamu pẹlu isọri ọtalerugba ati mẹrin (264) iwe ofin iwa ọdaran Eko, o ni ki ASP Drambi lọọ lo oṣu kan gbako lọgba ẹwọn titi di ọgbọnjọ, oṣu Kin-in-ni, ọdun 2023, ti igbẹjọ yoo ma tẹsiwaju. Tẹ o ba gbagbe, ayajọ ọdun Keresi, ọjọ kẹẹẹdọgbọn, oṣu Kejila, ọdun yii, ni ariwo gba igboro kan pe ọkan ninu awọn ọlọpaa to n ṣayẹwo ọkọ labẹ biriiji Ajah, l’Erekuṣu Eko, ASP Drambi Vandi, ti yinbọn pa Abilekọ Ọmọbọlanle Raheem, lọọya ẹni ọdun mọkanlelogoji kan, lasiko tobinrin naa atawọn mọlẹbi ẹ n bọ lati ṣọọṣi ati ile ounjẹ ti wọn ya si lati ra nnkan ipanu lọjọ ọdun. Lẹyin ọrọ yii ni ọkọ oloogbe naa, Gbenga Raheem, ati iya rẹ, Abilekọ Salam, fidi ẹ mulẹ pe, oyun ibeji to ti pe oṣu meje wa nikun oloogbe yii lasiko ti wọn da ẹmi ẹ legbodo.


Adajọ naa ni niwọn bi ofin ti faaye silẹ fawọn oluṣewadii ati ileeṣẹ ọlọpaa pe ki wọn ṣi fi olujẹjọ sẹwọn titi tiwadii yoo fi pari, nibaamu pẹlu isọri ọtalerugba ati mẹrin (264) iwe ofin iwa ọdaran Eko, o ni ki ASP Drambi lọọ lo oṣu kan gbako lọgba ẹwọn titi di ọgbọnjọ, oṣu Kin-in-ni, ọdun 2023, ti igbẹjọ yoo ma tẹsiwaju. Tẹ o ba gbagbe, ayajọ ọdun Keresi, ọjọ kẹẹẹdọgbọn, oṣu Kejila, ọdun yii, ni ariwo gba igboro kan pe ọkan ninu awọn ọlọpaa to n ṣayẹwo ọkọ labẹ biriiji Ajah, l’Erekuṣu Eko, ASP Drambi Vandi, ti yinbọn pa Abilekọ Ọmọbọlanle Raheem, lọọya ẹni ọdun mọkanlelogoji kan, lasiko tobinrin naa atawọn mọlẹbi ẹ n bọ lati ṣọọṣi ati ile ounjẹ ti wọn ya si lati ra nnkan ipanu lọjọ ọdun. Lẹyin ọrọ yii ni ọkọ oloogbe naa, Gbenga Raheem, ati iya rẹ, Abilekọ Salam, fidi ẹ mulẹ pe, oyun ibeji to ti pe oṣu meje wa nikun oloogbe yii lasiko ti wọn da ẹmi ẹ legbodo. Ọga agba patapata fun ileeṣẹ ọlọpaa ti rọ ajọ to n ri si ọrọ awọn ọlọpaa, Police Service Commission (PSC), lati gba iṣẹ lọwọ Vandi, ko le ṣee ṣe fun un lati rẹnu rojọ to ko si naa daadaa.


Ọga agba patapata fun ileeṣẹ ọlọpaa ti rọ ajọ to n ri si ọrọ awọn ọlọpaa, Police Service Commission (PSC), lati gba iṣẹ lọwọ Vandi, ko le ṣee ṣe fun un lati rẹnu rojọ to ko si naa daadaa.


Olu Falae di ọba ilu Abo tuntun

Oluṣẹyẹ Iyiade, Akurẹ Akọwe ijọba apapọ orilẹ-ede yii nigba kan, Oloye Samuel Oluyẹmi Falae, ti gba ọpa aṣẹ gẹgẹ bii Ọba alade ti Ilu Abo, nijọba ibilẹ Ariwa Akurẹ, l’Ọjọbọ, Tọsidee, ọgbọnjọ, oṣu Kejila ọdun yii. Oloye Falae to jẹ ọkan pataki ninu awọn ọmọ ẹgbẹ Afẹnifẹre wa lara awọn Olu ati ọlọja mẹrindinlaaadọrin ti wọn ṣẹṣẹ gba igbega sipo ọba alade lẹyin abọ iwadii igbimọ Onidaajọ Ajama, tijọba Arakunrin Rotimi Akeredolu gbe kalẹ lori ọrọ ọba ati oye jijẹ nipinlẹ Ondo. Ninu ọrọ apilẹkọ rẹ lasiko ayẹyẹ ọhun, olori awọn oṣiṣẹ ọba nipinlẹ Ondo, Olugbenga Ale, to waa ṣoju gomina ni ijọba mọ riri ipa pataki tawọn ọba alaye n ko lori ifẹsẹmulẹ eto aabo lawọn agbegbe ti wọn jọba le lori. O ni awọn ọba alaye naa wa lara awọn to yẹ ki ijọba fun lanfaani lati wa ojutuu ati ọna abayọ titi lae si ọrọ ipenija eto aabo to n mi orilẹ-ede Naijiria logbologbo lọwọ. Akeredolu ni awọn eeyan ijọba ibilẹ Ariwa Akurẹ soriire pupọ pẹlu bo ṣe jẹ pe ko din lawọn ọba mẹsan-an ti wọn jẹ anfaani gbigbega kuro nipo kan lọ si omiran nijọba ibilẹ ọhun nikan. O ni Ọlọrun nikan ni i fi eniyan sipo adari, ati pe ko si ifun kan ninu oromọdiẹ eto iṣejọba Naijiria to ṣe ajoji si ọba tuntun naa latari awọn ipo nla nla to ti di mu sẹyin.


Olu Falae di ọba ilu Abo tuntun

O ni awọn ọba alaye naa wa lara awọn to yẹ ki ijọba fun lanfaani lati wa ojutuu ati ọna abayọ titi lae si ọrọ ipenija eto aabo to n mi orilẹ-ede Naijiria logbologbo lọwọ. Akeredolu ni awọn eeyan ijọba ibilẹ Ariwa Akurẹ soriire pupọ pẹlu bo ṣe jẹ pe ko din lawọn ọba mẹsan-an ti wọn jẹ anfaani gbigbega kuro nipo kan lọ si omiran nijọba ibilẹ ọhun nikan. O ni Ọlọrun nikan ni i fi eniyan sipo adari, ati pe ko si ifun kan ninu oromọdiẹ eto iṣejọba Naijiria to ṣe ajoji si ọba tuntun naa latari awọn ipo nla nla to ti di mu sẹyin. O rọ Ọba Falae lati tẹsiwaju ninu akitiyan rẹ títì ti nnkan yoo fi bẹrẹ si i yipada si rere fun awọn eeyan orileede yii. Gomina Akeredolu tun fi asiko ayẹyẹ naa kilọ fawọn ọba alaye nipinlẹ Ondo lati jawọ ninu awọn igbesẹ to le da omi alaafia ilu ru, o ni ijọba oun ko ni i laju silẹ maa woran ki awọn ọba maa fi ẹnikẹni joye lawọn agbegbe ti ki i ṣe tiwọn. Ninu ọrọ soki ti Ọba Falae ba awọn eeyan sọ, o ni oun ṣetan lati fọwọsowọpọ pẹlu awọn eeyan Ilu Abo, ki wọn le jọ ṣiṣẹ pọ fun idagbasoke agbegbe naa.


Olu Falae di ọba ilu Abo tuntun

O rọ Ọba Falae lati tẹsiwaju ninu akitiyan rẹ títì ti nnkan yoo fi bẹrẹ si i yipada si rere fun awọn eeyan orileede yii. Gomina Akeredolu tun fi asiko ayẹyẹ naa kilọ fawọn ọba alaye nipinlẹ Ondo lati jawọ ninu awọn igbesẹ to le da omi alaafia ilu ru, o ni ijọba oun ko ni i laju silẹ maa woran ki awọn ọba maa fi ẹnikẹni joye lawọn agbegbe ti ki i ṣe tiwọn. Ninu ọrọ soki ti Ọba Falae ba awọn eeyan sọ, o ni oun ṣetan lati fọwọsowọpọ pẹlu awọn eeyan Ilu Abo, ki wọn le jọ ṣiṣẹ pọ fun idagbasoke agbegbe naa. Lara awọn to peju peṣẹ sibi ayẹyẹ ọhun ni: minisita feto irinna tẹlẹ, Rotimi Amaechi, Oloye Reuben Faṣọranti, Adebayọ Adewọle to jẹ oludije sipo aarẹ labẹ asia ẹgbẹ oṣelu SDP, Eyitayọ Jẹgẹdẹ ati Deji tilu Akurẹ, Ọba Aladetoyinbo Aladelusi.


Olu Falae di ọba ilu Abo tuntun

Lara awọn to peju peṣẹ sibi ayẹyẹ ọhun ni: minisita feto irinna tẹlẹ, Rotimi Amaechi, Oloye Reuben Faṣọranti, Adebayọ Adewọle to jẹ oludije sipo aarẹ labẹ asia ẹgbẹ oṣelu SDP, Eyitayọ Jẹgẹdẹ ati Deji tilu Akurẹ, Ọba Aladetoyinbo Aladelusi.


Awọn aṣofin Ọṣun beere abẹtẹle miliọnu marun-un dọla lọwọ mi-Williams

Florence Babaṣọla, Oṣogbo Awọn aṣofin ipinlẹ Ọṣun ti fun alakooso akanṣe iṣẹ omi ilu Ileṣa, Ẹnijinnia Tawa Williams, ni gbedeke wakati mẹrinlelogun lati sọ pe owo ẹsun riba to fi kan awọn aṣofin naa ko ri bẹẹ. Ẹnjinnia Tawa lo sọ lori redio kan l’Ọjọbọ, Tọsidee, ọsẹ yii, pe igbimọ awọn aṣofin to n ri si ọrọ omi ati nnkan alumọọni ibẹ beere ẹgunjẹ miiọnu marun-un dọla lọwọ oun lori iṣẹ akanṣe naa. O ni gbogbo awọn aṣofin loun kọkọ ro pe wọn fiwe pe oun, afigba ti oun atawọn alabaaṣiṣẹpọ oun debẹ lọjọ naa ti awọn si ba awọn igbimọ ọhun. Ẹnijinnia yii fi kun ọrọ rẹ pe bi oun ṣe sọ pe oun ko ni ẹgunjẹ kankan lati fun wọn ni wọn halẹ mọ oun pe awọn yoo sọ fun awọn oniroyin pe ayederu ni gbogbo irinṣẹ tawọn lo fun ipese omi naa. A oo ranti pe nibẹrẹ ọsẹ yii ni Gomina Ademọla Adeleke kede idaduro Ẹnijinnia Tawa lori ẹsun pe gbogbo owo tijọba apapọ ati Banki Islam ya ijọba ipinlẹ Ọṣun fun akanṣe iṣẹ naa ni ko yọ rara. Gomina ṣalaye pe ko si iṣẹ kankan teeyan le tọka si pe wọn ṣe nibẹ pẹlu owo bantubantu ti wọn gba ọhun, nitori naa, ki iṣẹ iwadii bẹrẹ lori iṣẹ ti wọn ṣe nibẹ, ki Ẹnjinnia Tawa si da mọto ayọkẹlẹ onimiliọnu lọna aadọrin Naira to jẹ tijọba to n gun pada.


Ẹnijinnia yii fi kun ọrọ rẹ pe bi oun ṣe sọ pe oun ko ni ẹgunjẹ kankan lati fun wọn ni wọn halẹ mọ oun pe awọn yoo sọ fun awọn oniroyin pe ayederu ni gbogbo irinṣẹ tawọn lo fun ipese omi naa. A oo ranti pe nibẹrẹ ọsẹ yii ni Gomina Ademọla Adeleke kede idaduro Ẹnijinnia Tawa lori ẹsun pe gbogbo owo tijọba apapọ ati Banki Islam ya ijọba ipinlẹ Ọṣun fun akanṣe iṣẹ naa ni ko yọ rara. Gomina ṣalaye pe ko si iṣẹ kankan teeyan le tọka si pe wọn ṣe nibẹ pẹlu owo bantubantu ti wọn gba ọhun, nitori naa, ki iṣẹ iwadii bẹrẹ lori iṣẹ ti wọn ṣe nibẹ, ki Ẹnjinnia Tawa si da mọto ayọkẹlẹ onimiliọnu lọna aadọrin Naira to jẹ tijọba to n gun pada. Ṣugbọn ọrọ ti Williams sọ yii bi awọn aṣofin ninu, nibi ijokoo wọn lọjọ Tọsidee ni wọn ti fun obinrin naa ni wakati mẹrinlelogun lati ko ọrọ rẹ jẹ. Abẹnugan ile, Timothy Owoẹyẹ, nipasẹ Akọwe iroyin rẹ, Kunle Alabi, ṣalaye pe, ṣe lobinrin naa fẹẹ fi ọrọ yii ba awọn aṣofin lorukọ jẹ. O ni ajegbodo rẹ n wa ẹni kunra ni.


Ṣugbọn ọrọ ti Williams sọ yii bi awọn aṣofin ninu, nibi ijokoo wọn lọjọ Tọsidee ni wọn ti fun obinrin naa ni wakati mẹrinlelogun lati ko ọrọ rẹ jẹ. Abẹnugan ile, Timothy Owoẹyẹ, nipasẹ Akọwe iroyin rẹ, Kunle Alabi, ṣalaye pe, ṣe lobinrin naa fẹẹ fi ọrọ yii ba awọn aṣofin lorukọ jẹ. O ni ajegbodo rẹ n wa ẹni kunra ni. Gẹgẹ bi Owoẹyẹ ṣe sọ, apapọ owo ti wọn fẹẹ na lori eyi ti Tawa n sọrọ rẹ yii jẹ miliọnu meji dọla, bawo waa lo ṣe mu ọpọlọ dani pe awọn aṣofin n beere ẹgunjẹ miliọnu marun-un dọla lọwọ ẹ. O ni ti obinrin naa ko ba yi ọrọ rẹ pada, awọn yoo wọ ọ lọ si kootu lati lọọ ṣalaye ohun to ri lọbẹ to fi waro ọwọ, nitori awọn ko le gba ki ẹnikẹni fi orukọ rere awọn yi ẹrẹ rara.


Gẹgẹ bi Owoẹyẹ ṣe sọ, apapọ owo ti wọn fẹẹ na lori eyi ti Tawa n sọrọ rẹ yii jẹ miliọnu meji dọla, bawo waa lo ṣe mu ọpọlọ dani pe awọn aṣofin n beere ẹgunjẹ miliọnu marun-un dọla lọwọ ẹ. O ni ti obinrin naa ko ba yi ọrọ rẹ pada, awọn yoo wọ ọ lọ si kootu lati lọọ ṣalaye ohun to ri lọbẹ to fi waro ọwọ, nitori awọn ko le gba ki ẹnikẹni fi orukọ rere awọn yi ẹrẹ rara.


Adẹrin-in-poṣonu ilẹ wa, Cute Abiọla, lọ si Mecca fungba akọkọ

Jọkẹ Amọri Bẹ ẹ ṣe n ka iroyin yii, ilu Mecca, lorileede Saudi Arabia, ni oṣere ilẹ wa to maa n ṣe awọn fidio keekeeke ti wọn n pe ni (skit) lati fi dẹrin-in pa awọn eeyan, Abdulgafar Ahmed Abiọla ti gbogbo eeyan mọ si Cute Abiọla, wa bayii, nibi to ti lọọ ṣe ẹsin lasiko Umrah to n lọ lọwọ yii. Igba akọkọ niyi ti ọmọkunrin naa yoo de Mecca gẹgẹ bo ṣe sọ. Ki i ṣe pe ti yoo de Mecca nikan, igba akọkọ niyi ti yoo kuro ni orileede Naijiria lọ si ibikibi lagbaaye. Ọmọkunrin to ti di Oludamọran pataki fun gomina ipinlẹ Kwara bayii sọ pe majẹmu ti oun ba Ọlọrun da ni pe igbakugba ti oun ba maa kuro ni orileede Naijiria lọ si ibikibi lagbaaye, ibi akọkọ to maa wu oun lati kọkọ lọ ni Mecca. Lọjọ Ẹti, Furaidee, ọgbọnjọ, oṣu Kejila yii, ni oṣere yii gbe fọto rẹ niluu Mecca si ori ikanni agbọrọkaye rẹ, to si kọ ọ sibẹ bayii pe, ‘‘O ti wa ninu erongba ọkan mi latọjọ to ti pẹ pe nigbakugba ti mo ba kuro ni ileeṣẹ ọmọ ogun oju omi ilẹ wa ti mo ti n ṣiṣẹ tẹlẹ, ti mo ba si ṣetan lati maa rin-irinajo kuro ni orileede Naijiria lọ si awọn ilẹ mi-in, awọn ibi meji to wu mi lọkan lati kọkọ lọ ni Mecca ati Medina, ki n le lọọ fọpẹ fun Ọlọrun Alagbara fun irinajo mi lati ọjọ yii wa, ki n tiẹ too lọ si ibikibi mi-in lagbaaye. ‘‘Lẹẹkan si i, mo dupẹ lọwọ Ọlọrun to jẹ ki eleyii ṣee ṣe fun mi.


Ọmọkunrin to ti di Oludamọran pataki fun gomina ipinlẹ Kwara bayii sọ pe majẹmu ti oun ba Ọlọrun da ni pe igbakugba ti oun ba maa kuro ni orileede Naijiria lọ si ibikibi lagbaaye, ibi akọkọ to maa wu oun lati kọkọ lọ ni Mecca. Lọjọ Ẹti, Furaidee, ọgbọnjọ, oṣu Kejila yii, ni oṣere yii gbe fọto rẹ niluu Mecca si ori ikanni agbọrọkaye rẹ, to si kọ ọ sibẹ bayii pe, ‘‘O ti wa ninu erongba ọkan mi latọjọ to ti pẹ pe nigbakugba ti mo ba kuro ni ileeṣẹ ọmọ ogun oju omi ilẹ wa ti mo ti n ṣiṣẹ tẹlẹ, ti mo ba si ṣetan lati maa rin-irinajo kuro ni orileede Naijiria lọ si awọn ilẹ mi-in, awọn ibi meji to wu mi lọkan lati kọkọ lọ ni Mecca ati Medina, ki n le lọọ fọpẹ fun Ọlọrun Alagbara fun irinajo mi lati ọjọ yii wa, ki n tiẹ too lọ si ibikibi mi-in lagbaaye. ‘‘Lẹẹkan si i, mo dupẹ lọwọ Ọlọrun to jẹ ki eleyii ṣee ṣe fun mi. Ilu Medinah ni mo wa yii, ni Saudi Arabia, ibi akọkọ ti mo kọkọ rin irinajo lọ nigba ti mo jade ni Naijiria. ‘‘Awọn alatilẹyin mi ni agbara mi to pọ ju lọ, mo si gbadura pe ẹ wọn yoo ni iriri ọdun tuntun to kun fun ibukun pẹlu oore-ọfẹ Ọlọrun. Mo ki gbogbo yin ku ọdun, mo si fi ẹmi imoore han si gomina ipinlẹ Kwara ati ileeṣẹ ọmọ oju omi ilẹ wa’’.


Ilu Medinah ni mo wa yii, ni Saudi Arabia, ibi akọkọ ti mo kọkọ rin irinajo lọ nigba ti mo jade ni Naijiria. ‘‘Awọn alatilẹyin mi ni agbara mi to pọ ju lọ, mo si gbadura pe ẹ wọn yoo ni iriri ọdun tuntun to kun fun ibukun pẹlu oore-ọfẹ Ọlọrun. Mo ki gbogbo yin ku ọdun, mo si fi ẹmi imoore han si gomina ipinlẹ Kwara ati ileeṣẹ ọmọ oju omi ilẹ wa’’. Latigba ti Cute Abiọla bi wọn ṣe maa n pe e ti gbe ọrọ yii si ori ikanni rẹ ni awọn ọrẹ rẹ ati awọn ololufẹ rẹ ti n ki i ku oriire, ti wọn si n gbadura fun un pe eyi to lọ yii ko ni i jẹ alọmọ fun un. Nibikibi tẹ ẹ ba ti ri Cute Abiọla bayii, afi kẹ ẹ yaa fi alaaji kun orukọ rẹ.


Latigba ti Cute Abiọla bi wọn ṣe maa n pe e ti gbe ọrọ yii si ori ikanni rẹ ni awọn ọrẹ rẹ ati awọn ololufẹ rẹ ti n ki i ku oriire, ti wọn si n gbadura fun un pe eyi to lọ yii ko ni i jẹ alọmọ fun un. Nibikibi tẹ ẹ ba ti ri Cute Abiọla bayii, afi kẹ ẹ yaa fi alaaji kun orukọ rẹ.


Maaluu ti wọn fẹẹ pa fun ọdun Keresi kan ẹni to ra a pa

Monisọla Saka Ọdun Keresi to yẹ ko jẹ asiko idunnu ati ayọ fawọn eeyan agbegbe Obogoro, nijọba ibilẹ Yenagoan nipinlẹ Bayelsan ti yipada di ọjọ ibanujẹ, ẹkun ati oṣe bayii pẹlu bi ọkan ninu awọn ọdọ agbegbe naa, to tun ti figba kan jẹ oye olori awọn ọdọ adugbo naa ri, Ọgbẹni Sobokime Igodo, ṣe dagbere faye lẹyin ti maaluu ti wọn ra fun ọdun Keresi kan an pa. Ori foonu ni wọn lọkunrin naa ti n sọrọ lọwọ laaarọ ọjọ Abamẹta, Satide, ọjọ kẹrinlelogun, oṣu Kejila, ọdun yii, ti maaluu ti wọn fẹẹ pa ni apapin ki wọn le ri ohun fi ṣọdun fi lọọ kan an nibi to duro si, niṣe lo gbe e wọnlẹ, to si ṣẹ eegun ẹyin rẹ, t’ọkunrin naa si ṣe bẹẹ dagbere faye. ALAROYE gbọ pe oloogbe yii atawọn ọrẹ ẹ ni wọn jọ dawo jọ ra odidi maaluu ti wọn maa pin laarin ara wọn gẹgẹ bii iṣe wọn lọdọọdun. Ile oloogbe funra ẹ ni gbogbo wọn fẹnu ko le lori lati pa maaluu naa, ti wọn yoo si ti tun pin in nibẹ. Awọn alapata meji ti wọn pe lati waa ba wọn yanju ẹran ti wa nibẹ, wọn n wa ọna lati gbe ẹran naa dide ko le rọrun fun wọn lati da a dubulẹ, ki wọn si pa a, ṣugbọn maaluu naa kọ ko dide. Akitiyan yii ni wọn n ṣe lọwọ ti Igodo fi jade sita lati wo ibi ti wọn ba iṣẹ de, ṣugbọn ọrọ to n sọ lori foonu ko jẹ ko ribi kiyesi wahala ti maaluu n fi awọn alapata naa ṣe. Lojiji ni maaluu dide wuya, to gbera sọ nibi to jokoo si, to si fori le ibi ti oloogbe ọhun duro si to ti n baayan sọrọ lori foonu, nigba ti tọhun ko si mọ pe nnkan kan n bọ, lẹẹkan naa ni maaluu kan ọkunrin naa gbau, ẹyin ti Igodo ba lọ silẹ bayii, gbalaja lo na silẹ, ti ko tilẹ le ri ara gbe nilẹ to wa, eyi ni wọn lo ṣokunfa bi ọpa ẹyin ẹ ṣe kan. Ileewosan ijọba, Federal Medical Centre (FMC), to wa ni Yenagoa, ti i ṣe olu ilu ipinlẹ naa, ni wọn sare gbe e digbadigba lọ, ko too di pe awọn tọhun tun dari wọn lọ si ileewosan ikọṣẹ iṣegun Fasiti ilu Portharcourt ( UPTH) fun iwosan to peye ni kiakia.


Awọn alapata meji ti wọn pe lati waa ba wọn yanju ẹran ti wa nibẹ, wọn n wa ọna lati gbe ẹran naa dide ko le rọrun fun wọn lati da a dubulẹ, ki wọn si pa a, ṣugbọn maaluu naa kọ ko dide. Akitiyan yii ni wọn n ṣe lọwọ ti Igodo fi jade sita lati wo ibi ti wọn ba iṣẹ de, ṣugbọn ọrọ to n sọ lori foonu ko jẹ ko ribi kiyesi wahala ti maaluu n fi awọn alapata naa ṣe. Lojiji ni maaluu dide wuya, to gbera sọ nibi to jokoo si, to si fori le ibi ti oloogbe ọhun duro si to ti n baayan sọrọ lori foonu, nigba ti tọhun ko si mọ pe nnkan kan n bọ, lẹẹkan naa ni maaluu kan ọkunrin naa gbau, ẹyin ti Igodo ba lọ silẹ bayii, gbalaja lo na silẹ, ti ko tilẹ le ri ara gbe nilẹ to wa, eyi ni wọn lo ṣokunfa bi ọpa ẹyin ẹ ṣe kan. Ileewosan ijọba, Federal Medical Centre (FMC), to wa ni Yenagoa, ti i ṣe olu ilu ipinlẹ naa, ni wọn sare gbe e digbadigba lọ, ko too di pe awọn tọhun tun dari wọn lọ si ileewosan ikọṣẹ iṣegun Fasiti ilu Portharcourt ( UPTH) fun iwosan to peye ni kiakia. Ọsibitu ilu Port Harcourt ti wọn dari wọn si yii lo ti pada dagbere. Iku ọkunrin yii ni wọn lo ti da ibanujẹ silẹ ni agbegbe naa, ti ọjọ lasan gan-an fi san ju ọjọ ọdun lọ niluu ọhun gẹgẹ bi awọn eeyan ṣe n kari bọnu ṣọfọ iku oloogbe. Ko sẹni to mọ boya wọn yoo si pa maaluu to ṣeku pa olowo rẹ yii, ati pe bi wọn ba pa a awọn eeyan yoo le jẹ abami maaluu naa.


Ọsibitu ilu Port Harcourt ti wọn dari wọn si yii lo ti pada dagbere. Iku ọkunrin yii ni wọn lo ti da ibanujẹ silẹ ni agbegbe naa, ti ọjọ lasan gan-an fi san ju ọjọ ọdun lọ niluu ọhun gẹgẹ bi awọn eeyan ṣe n kari bọnu ṣọfọ iku oloogbe. Ko sẹni to mọ boya wọn yoo si pa maaluu to ṣeku pa olowo rẹ yii, ati pe bi wọn ba pa a awọn eeyan yoo le jẹ abami maaluu naa.


Oṣere tiata yii pariwo: Ẹ gba mi o, makẹta yii ti ba temi jẹ

Jọkẹ Amọri Ohun to mu iyaale ile to fi n wa ẹkun mu bii gaari, ko ṣẹṣẹ nilo keeyan maa beere pe ki lo ṣe e, o yẹ ki tọhun ti mọ pe ọrọ naa le gidigidi ni. Eyi ni ọpọ awọn ti wọn ri ọkan ninu awọn oṣere ilẹ wa to fi ilu Abẹokuta ṣe ibugbe nni, Abiọla Adekunle, to n sunkun kikan kikan ninu fido kan to gbe sori ikanni Instagraamu rẹ. Ohun to fa a ti oṣere yii fi n sunkun, to si n mi amikan, ko sẹyin makẹta kan to ba a ta fiimu rẹ, ati eyi to ba oṣere agbalagba kan ti wọn n pe ni Iyaabeji Ọmọ araye le ṣe lati ọdun 2018, ti makẹta ti wọn porukọ rẹ ni Integrity Production yii si kọ ti ko sanwo fun oṣere naa. Abiọla ni obinrin ti oun ba ṣe fiimu pẹlu ireti pe o maa ta, yoo rowo nidii rẹ ko rowo, nigba ti oṣere ẹgbẹ rẹ yii si bẹrẹ si i fa a kiri lo ni oun lọọ ya owo ele lati fi yanju gbese naa, eyi to si wa lọrun oun di baa a ṣe n sọ yii. Ọmọbinrin naa ni ojoojumọ loun n bẹ makẹta yii ko sanwo naa, ṣugbọn ko dahun. O ni gbogbo igba ni makẹta yii si n gbe fiimu jade, ṣugbọn to kọ ti ko sanwo oun.


Abiọla ni obinrin ti oun ba ṣe fiimu pẹlu ireti pe o maa ta, yoo rowo nidii rẹ ko rowo, nigba ti oṣere ẹgbẹ rẹ yii si bẹrẹ si i fa a kiri lo ni oun lọọ ya owo ele lati fi yanju gbese naa, eyi to si wa lọrun oun di baa a ṣe n sọ yii. Ọmọbinrin naa ni ojoojumọ loun n bẹ makẹta yii ko sanwo naa, ṣugbọn ko dahun. O ni gbogbo igba ni makẹta yii si n gbe fiimu jade, ṣugbọn to kọ ti ko sanwo oun. Oṣere yii ni o yẹ ki oun ti gbe fiimu mi-in jade lati ọjọ yii, ṣugbọn owo oun to ha si ọdọ makẹta yii ati gbese ti oun jẹ ko jẹ ki oun le ṣe eleyii. O waa rawọ ẹbẹ si gbogbo ọmo Naijiria pe ki wọn jọwọ, gba oun lọwọ makẹta yii, ki wọn ba oun bẹ ẹ ko sanwo oun foun. Eyi ni bi oṣere naa ṣe ṣalaye ara rẹ.


Oṣere yii ni o yẹ ki oun ti gbe fiimu mi-in jade lati ọjọ yii, ṣugbọn owo oun to ha si ọdọ makẹta yii ati gbese ti oun jẹ ko jẹ ki oun le ṣe eleyii. O waa rawọ ẹbẹ si gbogbo ọmo Naijiria pe ki wọn jọwọ, gba oun lọwọ makẹta yii, ki wọn ba oun bẹ ẹ ko sanwo oun foun. Eyi ni bi oṣere naa ṣe ṣalaye ara rẹ. ‘‘Ẹ kaaarọ, ẹ kaalẹ nibi gbogbo ti ẹ ti n gbọ mi, ẹ jọwọ mo nilo iranlọwọ yin ni o. Ọrọ naa ti de pinpin ọkan mi patapata,mo ni lati jade sita sọrọ. Lọdun 2018, mo ba Iyaabeji ọmọ araye le pakeeji ere kan. Gbogbo awọn to ba mọ wọn, ọrẹ mọlẹbi mi ni wọn jẹ. ‘‘Emi naa si fẹẹ se fiimu kan ti mo pe ni ‘Oyẹku’.


‘‘Ẹ kaaarọ, ẹ kaalẹ nibi gbogbo ti ẹ ti n gbọ mi, ẹ jọwọ mo nilo iranlọwọ yin ni o. Ọrọ naa ti de pinpin ọkan mi patapata,mo ni lati jade sita sọrọ. Lọdun 2018, mo ba Iyaabeji ọmọ araye le pakeeji ere kan. Gbogbo awọn to ba mọ wọn, ọrẹ mọlẹbi mi ni wọn jẹ. ‘‘Emi naa si fẹẹ se fiimu kan ti mo pe ni ‘Oyẹku’. Nigba ti a ya ‘Oyẹku’ yẹn, a fọ tẹlifiṣan kan ti owo rẹ to ẹgbẹrun lọna igba Naira ataabọ (250,000). Gomina TAMPAN bayii, Owolabi Ajasa, le jẹrii si ohun ti mo n sọ yii. A ṣaa wa owo ni gbogbo ọna ti a fi ra tẹlifiṣan yẹn, ọwọ ọlọwọ ẹsẹ ẹlẹsẹ ni owo yẹn.


Nigba ti a ya ‘Oyẹku’ yẹn, a fọ tẹlifiṣan kan ti owo rẹ to ẹgbẹrun lọna igba Naira ataabọ (250,000). Gomina TAMPAN bayii, Owolabi Ajasa, le jẹrii si ohun ti mo n sọ yii. A ṣaa wa owo ni gbogbo ọna ti a fi ra tẹlifiṣan yẹn, ọwọ ọlọwọ ẹsẹ ẹlẹsẹ ni owo yẹn. Nigba ti Iyaabeji ọmọ araye le fẹẹ sẹ fiimu yẹn, wọn jẹ ko ye mi pe awọn lọọ ya owo ti awọn fi ṣe e yẹn ni. Mo ni ko si wahala, pe wọn maa ri owo wọn pada, a ṣaa ṣe fiimu yẹn ‘Gain’ la pe taitu rẹ. Fẹmi Adebayọ, Ayọ Ọlaiya atawọn oṣere loriṣiiriṣii lo wa nibẹ.


Nigba ti Iyaabeji ọmọ araye le fẹẹ sẹ fiimu yẹn, wọn jẹ ko ye mi pe awọn lọọ ya owo ti awọn fi ṣe e yẹn ni. Mo ni ko si wahala, pe wọn maa ri owo wọn pada, a ṣaa ṣe fiimu yẹn ‘Gain’ la pe taitu rẹ. Fẹmi Adebayọ, Ayọ Ọlaiya atawọn oṣere loriṣiiriṣii lo wa nibẹ. ‘Ọyẹku’ yẹn naa, mo ṣe e, lati 2018 ni mo ti ta fiimu yẹn fun makẹta, mi o rowo, iya yẹn bẹrẹ si i fa mi, nigba to ya mo lọọ ya owo, mo fi sanwo iya yii pada pẹlu owo ele. Mo wa n bẹ makẹta yẹn ko fun mi lowo iya yii pada. Ko pẹ ko jinna, wọn ni makẹta yii ni problẹẹmu, pe o ti kuro ni Naijiria.


‘Ọyẹku’ yẹn naa, mo ṣe e, lati 2018 ni mo ti ta fiimu yẹn fun makẹta, mi o rowo, iya yẹn bẹrẹ si i fa mi, nigba to ya mo lọọ ya owo, mo fi sanwo iya yii pada pẹlu owo ele. Mo wa n bẹ makẹta yẹn ko fun mi lowo iya yii pada. Ko pẹ ko jinna, wọn ni makẹta yii ni problẹẹmu, pe o ti kuro ni Naijiria. Gbogbo bi mo ṣe n gbiyanju lati ri wọn, niṣe ni wọn kan n yi mi kiri, lori owo mi, owo olowo. ‘‘Wọn n yi mi kaakiri, wọn ko fẹẹ sanwo yẹn pada titi di asiko yii. Wọn ti pada wa si ẹnu iṣẹ yii bayii o. Nnkan to n dun mi ni pe to ba jẹ pe owo wa lowọ mi ni, mi o ba ti ṣe fiimu mi-in, awọn to ba mi ni ẹnu iṣẹ yii atawọn to ju mi lọ nidii iṣẹ yii, gbogbo wọn ni wọn n gbe fiimu jade.


Gbogbo bi mo ṣe n gbiyanju lati ri wọn, niṣe ni wọn kan n yi mi kiri, lori owo mi, owo olowo. ‘‘Wọn n yi mi kaakiri, wọn ko fẹẹ sanwo yẹn pada titi di asiko yii. Wọn ti pada wa si ẹnu iṣẹ yii bayii o. Nnkan to n dun mi ni pe to ba jẹ pe owo wa lowọ mi ni, mi o ba ti ṣe fiimu mi-in, awọn to ba mi ni ẹnu iṣẹ yii atawọn to ju mi lọ nidii iṣẹ yii, gbogbo wọn ni wọn n gbe fiimu jade. Amọ nigba ti owo ti mo fi n ṣowo ti wa nita, owo Iyaabeji ọmọ araye le naa ti mo ya a ni, ti mo fi da a pada fun wọn, ẹni yẹn ṣi n sin mi ni owo yẹn pada, makẹta yii dẹ n gbe fiimu jade lojoojumọ, ko da owo mi pada fun mi, mo dẹ n bẹ ẹ, o ni gbogbo ohun ti mo ba fẹẹ ṣe, ki n lọọ ṣe e. Mo ni gbogbo ẹri lọwọ. ‘‘Ninu owo yii, miliọnu kan ni, wọn kọkọ fun mi ni ẹgbẹrun lọna aadọta Naira, ẹgbẹrun lọna aadọta Naira ti wọn fun mi, ọdun to kọja ni wọn san an, o ku (950,000). Wọn tun san aadọta lọdun yii, nigba ti mo bẹrẹ si i yọ wọn lẹnu, wọn n bu mi, mi o sọrọ… ‘‘Mo ba makẹta yii sọrọ ko fun mi lowo mi, wọn ko fun mi, Wọn si n gbe iṣẹ jade, wọn si n gbe owo fawọn eeyan.


Amọ nigba ti owo ti mo fi n ṣowo ti wa nita, owo Iyaabeji ọmọ araye le naa ti mo ya a ni, ti mo fi da a pada fun wọn, ẹni yẹn ṣi n sin mi ni owo yẹn pada, makẹta yii dẹ n gbe fiimu jade lojoojumọ, ko da owo mi pada fun mi, mo dẹ n bẹ ẹ, o ni gbogbo ohun ti mo ba fẹẹ ṣe, ki n lọọ ṣe e. Mo ni gbogbo ẹri lọwọ. ‘‘Ninu owo yii, miliọnu kan ni, wọn kọkọ fun mi ni ẹgbẹrun lọna aadọta Naira, ẹgbẹrun lọna aadọta Naira ti wọn fun mi, ọdun to kọja ni wọn san an, o ku (950,000). Wọn tun san aadọta lọdun yii, nigba ti mo bẹrẹ si i yọ wọn lẹnu, wọn n bu mi, mi o sọrọ… ‘‘Mo ba makẹta yii sọrọ ko fun mi lowo mi, wọn ko fun mi, Wọn si n gbe iṣẹ jade, wọn si n gbe owo fawọn eeyan. Ẹ jọwo, ẹ ba mi bẹ makẹta yii, Busayọ Odu lorukọ rẹ, ko san owo mi, kemi naa le ṣiṣẹ, mi o lẹnikan to n fun mi lowo. Bo jẹ ẹgbẹrun lọna ogun Naira lo fẹẹ maa san an, mi o kọ, ẹ ṣaa ba mi bẹ ẹ ko san owo mi fun mi’’. Bẹẹ ni Bisọla pari ọrọ re.


Ẹ jọwo, ẹ ba mi bẹ makẹta yii, Busayọ Odu lorukọ rẹ, ko san owo mi, kemi naa le ṣiṣẹ, mi o lẹnikan to n fun mi lowo. Bo jẹ ẹgbẹrun lọna ogun Naira lo fẹẹ maa san an, mi o kọ, ẹ ṣaa ba mi bẹ ẹ ko san owo mi fun mi’’. Bẹẹ ni Bisọla pari ọrọ re.


Ibo Ekiti: Ile-ẹjọ da Oyebamiji lare, wọn da ẹjọ Ṣẹgun Oni nu

Taofeek Surdiq, Ado-Ekiti Ile-ẹjọ to n gbọ ẹsun ati awuyewuye lẹyin idibo nipinlẹ Ekiti, ti da ẹjọ ti Oloye Ṣẹgun Oni pe lati ta ko jijawe olubori, Ọgbẹni Biọdun Oyabamji, gẹgẹ bii gomina ipinlẹ naa. Ṣẹgun Oni to jẹ oludije ẹgbẹ Ẹlẹsin, (SDP), lo pe ẹjọ ta ko jijawe olubori Oyebanji to jẹ ọmọ ẹgbẹ APC, ni kete ti ajọ eleto idibo kede pe ọkunrin naa lo wọle ninu eto idibo to waye lọjọ kejidinlogun, oṣu Kẹfa, ọdun 2022. Igbimọ ẹlẹni mẹta naa sọ pe Ṣẹgun Oni ko ni ẹri to daju niwaju awọn lati le Biọdun Oyebanji kuro lori ipo naa. Ninu iwe ti oludije ninu ẹgbẹ Ẹlẹṣin naa fi pe ẹjọ lo ti sọ pe ki wọn kede oun gẹgẹ bii ẹni to jawe olubori ninu eto idibo naa, o ni oun gan-an loun ni ibo to pọ ju ninu eto idibo ọhun. Nigba to n gbe idajọ rẹ kalẹ, Alaga igbimọ naa, Onidaajọ Wilfred Kpochi, sọ pe Oyebanji gan-an lo jawe olubori ninu eto idibo to waye ọhun gẹgẹ bii ajọ eleto idibo ṣe kede rẹ. Bakan naa ni awọn ọmọ igbimọ to ku, Onidaajọ Sa’ad Zadawa ati J.A Atsen, sọ pe Oloye Ṣẹgun Oni ati ẹgbẹ rẹ, SDP, ti kuna lati fi idi rẹ mulẹ pe eto idibo ọjọ kejidinlogun, oṣu Kẹfa, ọdun 2022, naa lo waye pẹlu ibo rira ati ẹsun mago-mago miiran gẹgẹ bi wọn ṣe sọ ninu iwe ti wọn fi pe ẹjọ yii.


Ninu iwe ti oludije ninu ẹgbẹ Ẹlẹṣin naa fi pe ẹjọ lo ti sọ pe ki wọn kede oun gẹgẹ bii ẹni to jawe olubori ninu eto idibo naa, o ni oun gan-an loun ni ibo to pọ ju ninu eto idibo ọhun. Nigba to n gbe idajọ rẹ kalẹ, Alaga igbimọ naa, Onidaajọ Wilfred Kpochi, sọ pe Oyebanji gan-an lo jawe olubori ninu eto idibo to waye ọhun gẹgẹ bii ajọ eleto idibo ṣe kede rẹ. Bakan naa ni awọn ọmọ igbimọ to ku, Onidaajọ Sa’ad Zadawa ati J.A Atsen, sọ pe Oloye Ṣẹgun Oni ati ẹgbẹ rẹ, SDP, ti kuna lati fi idi rẹ mulẹ pe eto idibo ọjọ kejidinlogun, oṣu Kẹfa, ọdun 2022, naa lo waye pẹlu ibo rira ati ẹsun mago-mago miiran gẹgẹ bi wọn ṣe sọ ninu iwe ti wọn fi pe ẹjọ yii. Ile-ẹjọ naa tun da a pe ẹgbẹ Ẹlẹsin kuna lati ko ẹri to daju siwaju ile-ẹjọ naa. Lori ẹsun pe Gomina ipinlẹ Yobe, Mai Mala Buni, ko yẹ ko wa ni ipo gomina ko tun jẹ alaga ẹgbẹ Onigbaalẹ ni akoko kan naa, ti ko si yẹ ko buwọ lu iwe fun Oyebanji ni akoko naa gẹgẹ bii oludije, Onidaajọ Kpochi ni ile-ẹjọ naa ko ni agbara lati gbọ ẹsun yii, pẹlu idi pataki pe eleyii ti yẹ ko waye ki eto idibo naa too waye. Onidaajo Kpoch ṣalaye pe ẹgbẹ Ẹlẹṣin ko ni anfaani lati pe ẹjọ ta ko igbesẹ yii, nitori pe ẹgbẹ Onigbaalẹ nipinlẹ Ekiti ti dibo yan Oyebanji gẹgẹ bii ẹni ti yoo gbe asia ẹgbẹ wọn lakooko idibo naa.


Ile-ẹjọ naa tun da a pe ẹgbẹ Ẹlẹsin kuna lati ko ẹri to daju siwaju ile-ẹjọ naa. Lori ẹsun pe Gomina ipinlẹ Yobe, Mai Mala Buni, ko yẹ ko wa ni ipo gomina ko tun jẹ alaga ẹgbẹ Onigbaalẹ ni akoko kan naa, ti ko si yẹ ko buwọ lu iwe fun Oyebanji ni akoko naa gẹgẹ bii oludije, Onidaajọ Kpochi ni ile-ẹjọ naa ko ni agbara lati gbọ ẹsun yii, pẹlu idi pataki pe eleyii ti yẹ ko waye ki eto idibo naa too waye. Onidaajo Kpoch ṣalaye pe ẹgbẹ Ẹlẹṣin ko ni anfaani lati pe ẹjọ ta ko igbesẹ yii, nitori pe ẹgbẹ Onigbaalẹ nipinlẹ Ekiti ti dibo yan Oyebanji gẹgẹ bii ẹni ti yoo gbe asia ẹgbẹ wọn lakooko idibo naa. Lori ẹsun ti wọn fi kan igbakeji gomina naa, Oloye Afuyẹ pe iwe-ẹri rẹ ko kunju oṣuwọn, Onidaajọ Zadawa da a pe iwe-ẹri ti igbakeji gomina naa ko fun ajọ eleto idibo jẹ ojulowo. Lẹyin eyi lo da ẹjọ naa nu, to si sọ pe ẹjọ yii ko ni ẹri to daju. Ni kete ti iroyin ẹjọ naa jade ni kootu ni awọn alatilẹyin ati awọn ọmọ ẹgbẹ APC tu sita pẹlu ilu ati ijo.


Lori ẹsun ti wọn fi kan igbakeji gomina naa, Oloye Afuyẹ pe iwe-ẹri rẹ ko kunju oṣuwọn, Onidaajọ Zadawa da a pe iwe-ẹri ti igbakeji gomina naa ko fun ajọ eleto idibo jẹ ojulowo. Lẹyin eyi lo da ẹjọ naa nu, to si sọ pe ẹjọ yii ko ni ẹri to daju. Ni kete ti iroyin ẹjọ naa jade ni kootu ni awọn alatilẹyin ati awọn ọmọ ẹgbẹ APC tu sita pẹlu ilu ati ijo. .


Posi ni wọn fi gbe Portable lọ sileegbafẹ to ti lọọ kọrin l’Ekoo

Faith Adebọla Iyanu lọrọ ọmọkunrin olorin taka-sufee to fẹran ijagbọn bii kaa-si-nnkan nni, Ọlalọmi Habeeb, ti gbogbo eeyan mọ si Portable ṣi n jẹ fun gbogbo awọn to ri fidio ọmọkunrin ti wọn n pe ni Zah Zuh yii bo ṣe gbe ara rẹ sinu posi, to si pe awọn gbokuu gbokuu pe ki wọn waa gbe posi naa lọ sibi to ti fẹẹ kọrin n’Ikẹja. Nigba ti awọn to si gbe posi naa ṣi i, ni Portable ba jade ninu rẹ ganboro. ALAROYE gbọ pe ile igbafẹ Fẹla to wa n’Ikẹja ti wọn maa n pe ni Ojubọ Fẹla, iyẹn (Fẹla Shrine), ni ọmọkunrin to ti fi tatoo kọ oriṣiiriṣii nnkan sara rẹ yii ti lọọ ṣere fun awọn ololufẹ rẹ, eyi to pe ni Portable Live Concert l’Ọjọruu, Wẹsidee, ọjọ kejidinlọgbọn, oṣu Kejila yii. Awọn ero ti wa ni gbọngan ti eto naa ti fẹẹ waye, wọn ti n reti ọmọkunrin ti orin rẹ to pe ni Zah Zuh Zeh milẹ titi lọdun to kọja naa ko waa da wọn laraya. Afi bi wọn ṣe ri awọn to maa n gbokuu to wọle sinu gbọngan naa, gbogbo wọn wọ aṣọ funfun, wọn si gbe posi kan wọle, bẹẹ ni wọn n ju posi naa sọtun-un sosi bi wọn ṣe maa n ṣe nibi eto isinku. N lawọn ero ba n wo ohun to fẹẹ ṣẹlẹ.


Awọn ero ti wa ni gbọngan ti eto naa ti fẹẹ waye, wọn ti n reti ọmọkunrin ti orin rẹ to pe ni Zah Zuh Zeh milẹ titi lọdun to kọja naa ko waa da wọn laraya. Afi bi wọn ṣe ri awọn to maa n gbokuu to wọle sinu gbọngan naa, gbogbo wọn wọ aṣọ funfun, wọn si gbe posi kan wọle, bẹẹ ni wọn n ju posi naa sọtun-un sosi bi wọn ṣe maa n ṣe nibi eto isinku. N lawọn ero ba n wo ohun to fẹẹ ṣẹlẹ. Afi bi wọn ṣe gbe posi naa kalẹ ti wọn ṣi i, ni ọmọ Ọlalọmi ba jade ninu posi naa ganboro pẹlu igo funfun loju. Latigba ti aworan naa ti n ja ran-in lori ayelujara ni awọn eeyan ti n sọ ero tiwọn nipa rẹ. Ọpọ eeyan ni inu wọn ko dun si ohun ti ọmọkunrin naa ṣe.


Afi bi wọn ṣe gbe posi naa kalẹ ti wọn ṣi i, ni ọmọ Ọlalọmi ba jade ninu posi naa ganboro pẹlu igo funfun loju. Latigba ti aworan naa ti n ja ran-in lori ayelujara ni awọn eeyan ti n sọ ero tiwọn nipa rẹ. Ọpọ eeyan ni inu wọn ko dun si ohun ti ọmọkunrin naa ṣe. Ṣugbọn awọn kan sọ pe o fi n wa okiki ni, wọn ni ko si ohun ti awọn ọmọ ode oni ko le ṣe lati wa okiki. Lara awọn to ti sọrọ lori bi Portable ṣe de ara ẹ mọnu posi ni oluwa.ti.demilade to sọ pe, ‘ki Ọlamide too kọwọ bọwe fun olorin mi-in, wọn gbọdọ lọọ gba iwe wa lọdọ dokita wọn pe ọpọlọ wọn pe daadaa.’ Ẹlomi-in to tun kọ ọrọ nipa iwa ti Ọlalọmi hu yii ni ebunoluwaagborlor, to kọ ọ pe ‘Idaamu adugbo yin, dajudaju, eleyii ki i ṣe oju lasan’. Empress Jovita sọ ni tiẹ pe, ‘ere naa ni yoo maa pe ọrọ yii titi to fi maa laju rẹ, to si ama ba ara rẹ lọrun’ .


Ṣugbọn awọn kan sọ pe o fi n wa okiki ni, wọn ni ko si ohun ti awọn ọmọ ode oni ko le ṣe lati wa okiki. Lara awọn to ti sọrọ lori bi Portable ṣe de ara ẹ mọnu posi ni oluwa.ti.demilade to sọ pe, ‘ki Ọlamide too kọwọ bọwe fun olorin mi-in, wọn gbọdọ lọọ gba iwe wa lọdọ dokita wọn pe ọpọlọ wọn pe daadaa.’ Ẹlomi-in to tun kọ ọrọ nipa iwa ti Ọlalọmi hu yii ni ebunoluwaagborlor, to kọ ọ pe ‘Idaamu adugbo yin, dajudaju, eleyii ki i ṣe oju lasan’. Empress Jovita sọ ni tiẹ pe, ‘ere naa ni yoo maa pe ọrọ yii titi to fi maa laju rẹ, to si ama ba ara rẹ lọrun’ . Ẹni kan ni boya ohun to ṣe to fi di olokiki niyi, awọn ope nikan ni ko mọ. Tẹ o ba gbagbe, asiko kan wa ti ọmọkunrin olorin to ṣẹṣẹ bimọ laipẹ yii lọ si ilu oyinbo, to si ya posi kekere kan si oju rẹ.


Ẹni kan ni boya ohun to ṣe to fi di olokiki niyi, awọn ope nikan ni ko mọ. Tẹ o ba gbagbe, asiko kan wa ti ọmọkunrin olorin to ṣẹṣẹ bimọ laipẹ yii lọ si ilu oyinbo, to si ya posi kekere kan si oju rẹ.


Wọn ṣa adari ẹgbẹ PDP pa siwaju ile baba ẹ l’Ọyọọ

Ọlawale Ajao, Ibadan Oṣelu ipinlẹ Ọyọ ba ọna mi-in yọ l’Ọjọruu, Wẹsidee, ọjọ kejidinlọgbọn, oṣu Kejila, ọdun yii, pẹlu bi awọn afurasi janduku oloṣelu kan ṣe ṣigun lọọ ka ọmọ ẹgbẹ People’s Democratic Party (PDP) kan, Mudashiru Baraka, mọle, ti wọn si ṣa a ladaa pa. Bi gbogbo ilu Ọyọ ṣe tobi to, Baraka, to jẹ ogunna gbongbo ọmọ ẹgbẹ oṣelu PDP ni wọn lo maa n ba wọn ko ero jọ nigba yoowu ti ẹgbẹ Alaburada ba nilo awọn ọmọ ẹgbẹ to pọ ninu ilu naa tabi bi wọn ba fẹẹ ko wọn lọ sẹyin odi fun eto tabi ipolongo. Laaarọ ọjọ Wẹsidee yii la gbọ pe awọn ọmọ iṣọta ọhun ti wọn dihamọra pẹlu ada, igo atawọn nnkan ija oloro loriṣiiriṣii ya lọọ ka Baraka mọ inu agboole wọn, ti wọn si ṣa a ladaa pa a siwaju ita ile baba ẹ nibẹ. Nigba to n sọrọ lori iṣẹlẹ yii lori ikanni ibanidọrẹẹ rẹ lori ẹrọ ayelujara, Alukoro fẹgbẹ oṣelu Alaburada nipinlẹ Ọyọ, Ẹnjinnia Akeem Ọlatunji, fìdi ẹ mulẹ pe awọn tọọgi inu ẹgbẹ oṣelu alatako lo gbẹmi ọdọmọkunrin oloṣelu naa. O fi kun un pe awọn ti fi iṣẹlẹ naa to awọn agbofinro leti ni teṣan ọlọpaa to wa ni Durbar, niluu Ọyọ. A ko ti i lanfaani lati fidi iṣẹlẹ yii mulẹ lọdọ awọn agbofinro titi ta a fi pari akojọ iroyin yii. Ṣugbọn Alukoro fẹgbẹ oṣelu PDP ti rọ ọga agba awọn ọlọpaa ipinlẹ Ọyọ, CP Adebọwale Williams, lati ṣewadii iṣẹlẹ yii, ki wọn si fi imu awọn ọdaran naa danrin.


Ofin ipinlẹ Ọṣun faaye gba gomina, igbakeji atawọn kan lati gbe ọkọ ayọkẹlẹ wọn lọ – Owoẹyẹ

Florence Babaṣọla, Oṣogbo Olori ileegbimọ aṣofin ipinlẹ Ọṣun, Ọnarebu Timothy Owoẹyẹ, ti tanmọlẹ si wahala to n lọ lọwọ laarin ijọba tuntun l’Ọṣun, labẹ Gomina Ademọla Adeleke, ati ijọba ana labẹ Gomina Adegboyega Oyetọla. Lọsẹ to kọja ni igbimọ kan ti Adeleke gbe kalẹ lati ṣayẹwo awọn dukia ijọba sọ pe Oyetọla ati gbogbo awọn ti wọn ba a ṣiṣẹ ni wọn gbe mọto ayọkẹlẹ to jẹ tijọba lọ, wọn ni, koda, iyawo gomina naa tun gbe lara awọn mọto naa. Igbimọ yii waa paṣẹ pe ki wọn da gbogbo awọn ọkọ ayọkẹlẹ naa pada kiakia ko too di pe wọn yoo maa fi agbara ofin gba a lọwọ wọn kaakiri. Latigba naa ni ariyanjiyan ti bẹrẹ lori aṣẹ yii, bi awọn ọmọ Oyetọla ṣe n sọ pe ofin faaye gba gomina atawọn kọọkan lati gbe awọn ọkọ ayọkẹlẹ naa lọ, niwọn igba ti akọsilẹ to yẹ ba ti wa lori wọn, ni awọn ọmọ Adeleke n sọ pe ko si ofin to faaye iru ẹ silẹ fun wọn. Ṣugbọn Olori awọn aṣofin, Owoẹyẹ, ti kan oju abẹ ọrọ naa nikoo ninu ijokoo ile l’Ọjọruu, Wẹsidee, ọsẹ yii, pe ofin faaye gba awọn igbesẹ ti Oyetọla gbe. O ni gẹgẹ bo ṣe wa ninu abadofin to ni i ṣe pẹlu awọn to di ipo mu, iyẹn, State Public Office Holders (Payment of pension and severance packages) ti ọdun 2018, to si di ofin lọdun 2019, gomina to ba kuro lori aleefa laṣẹ lati gbe awọn ọkọ ijọba to lo lọ.


Latigba naa ni ariyanjiyan ti bẹrẹ lori aṣẹ yii, bi awọn ọmọ Oyetọla ṣe n sọ pe ofin faaye gba gomina atawọn kọọkan lati gbe awọn ọkọ ayọkẹlẹ naa lọ, niwọn igba ti akọsilẹ to yẹ ba ti wa lori wọn, ni awọn ọmọ Adeleke n sọ pe ko si ofin to faaye iru ẹ silẹ fun wọn. Ṣugbọn Olori awọn aṣofin, Owoẹyẹ, ti kan oju abẹ ọrọ naa nikoo ninu ijokoo ile l’Ọjọruu, Wẹsidee, ọsẹ yii, pe ofin faaye gba awọn igbesẹ ti Oyetọla gbe. O ni gẹgẹ bo ṣe wa ninu abadofin to ni i ṣe pẹlu awọn to di ipo mu, iyẹn, State Public Office Holders (Payment of pension and severance packages) ti ọdun 2018, to si di ofin lọdun 2019, gomina to ba kuro lori aleefa laṣẹ lati gbe awọn ọkọ ijọba to lo lọ. Lati le ṣalaye ọrọ yii ni kikun fun awọn ijọba tuntun, Owoẹyẹ ranṣẹ pe Akọwe ijọba ipinlẹ Ọṣun, Teslim Igbalaye, ati Olori awọn oṣiṣẹ lọfiisi gomina, Kassim Akinlẹyẹ, pe ki wọn farahan niwaju awọn aṣofin. O ni ọpọlọpọ nnkan ni asọyepọ le yanju lai ta epo si aṣọ aala ẹnikẹni.


Lati le ṣalaye ọrọ yii ni kikun fun awọn ijọba tuntun, Owoẹyẹ ranṣẹ pe Akọwe ijọba ipinlẹ Ọṣun, Teslim Igbalaye, ati Olori awọn oṣiṣẹ lọfiisi gomina, Kassim Akinlẹyẹ, pe ki wọn farahan niwaju awọn aṣofin. O ni ọpọlọpọ nnkan ni asọyepọ le yanju lai ta epo si aṣọ aala ẹnikẹni.


Ija de laarin awọn ọmọ Yahoo mẹfa tori owo olowo, ni wọn ba ji ara wọn gbe l’Owode

Gbenga Amos, Ogun Ẹni ri nnkan he, to fẹẹ ku nitori rẹ ni ọrọ awọn afurasi ọdaran mẹrin kan ti wọn maa n lu jibiti ori ẹrọ ayelujara, eyi ti wọn n pe ni ‘Yahoo’. Aigbọra-ẹni-ye ni wọn lo ṣẹlẹ laarin awọn gbaju-ẹ yii nigba ti wọn fẹẹ pin miliọnu mẹrindinlọgbọn ti wọn ṣẹṣẹ lu ẹni ẹlẹni kan ni jibiti rẹ, n nija ba de laarin wọn, n lawọn kan ba sopanpa ninu wọn, wọn ji ọkan lara wọn gbe, wọn si lawọn maa pa a danu ni ti ko ba pin eyi to jọju fawọn ninu owo olowo ọhun, amọ ọlọpaa ti ko gbogbo wọn, wọn si ti dero ahamọ awọn ọtẹlẹmuyẹ l’olu-ileeṣẹ ọlọpaa ipinlẹ Ogun to wa l’Eleweẹran, l’Abẹokuta. Orukọ awọn apamọlẹkun-jaye ẹda tọwọ ba ọhun ni, Simeon Agbe, Nicky Messiah, Dọlapọ Ọladapọ ati Yetunde Ṣonọla. Obinrin ni Nicky ati Yetunde. Alukoro ileeṣẹ ọlọpaa ipinlẹ Ogun, SP Abimbọla Oyeyẹmi, ninu atẹjade kan to fi sọwọ s’ALAROYE l’Ọjọbọ, Tọsidee, ọjọ kọkandinlọgbọn, oṣu Kejila yii, ni lati ijẹjọ, iyẹn Ọjọbọ, Tọsidee, ọjọ kejilelogun, oṣu yii, lawọn ọmọ Yahoo naa ti ji Haruna Usman gbe, ti wọn si lọọ tọju ẹ pamọ sinu ile kotopo kan labule Orile Imọ, nijọba ibilẹ Ọbafẹmi Owode, ipinlẹ Ogun. Gende naa ti lo ọjọ mẹta lakolo wọn, awọn aladuugbo ti wọn fura si irinsi awọn atilaawi yii, ti wọn si ti gbọ finrin-finrin pe ọmọkunrin kan dawati, ni wọn dọgbọn lọọ ta awọn ọlọpaa lolobo, wọn lo jọ pe abosi ati apamọ-pabo kan ti n ṣẹlẹ laarin awọn ọrẹ to n lọ ti wọn bọ bii ilẹkẹ idi laduugbo naa.


Obinrin ni Nicky ati Yetunde. Alukoro ileeṣẹ ọlọpaa ipinlẹ Ogun, SP Abimbọla Oyeyẹmi, ninu atẹjade kan to fi sọwọ s’ALAROYE l’Ọjọbọ, Tọsidee, ọjọ kọkandinlọgbọn, oṣu Kejila yii, ni lati ijẹjọ, iyẹn Ọjọbọ, Tọsidee, ọjọ kejilelogun, oṣu yii, lawọn ọmọ Yahoo naa ti ji Haruna Usman gbe, ti wọn si lọọ tọju ẹ pamọ sinu ile kotopo kan labule Orile Imọ, nijọba ibilẹ Ọbafẹmi Owode, ipinlẹ Ogun. Gende naa ti lo ọjọ mẹta lakolo wọn, awọn aladuugbo ti wọn fura si irinsi awọn atilaawi yii, ti wọn si ti gbọ finrin-finrin pe ọmọkunrin kan dawati, ni wọn dọgbọn lọọ ta awọn ọlọpaa lolobo, wọn lo jọ pe abosi ati apamọ-pabo kan ti n ṣẹlẹ laarin awọn ọrẹ to n lọ ti wọn bọ bii ilẹkẹ idi laduugbo naa. Lọgan tawọn ọlọpaa gbọ eyi ni DPO ẹka ileeṣẹ ọlọpaa to wa l’Owode-Ẹgba, CSP Ọlasunkanmi Popoọla, paṣẹ fawọn ọmọọṣẹ ẹ atawọn ọtẹlẹmuyẹ lati lọọ ṣiṣẹ wọn bii iṣẹ labule ti wọn n sọ ọhun. Ibẹ ni wọn ka awọn ọmọ Yahoo ọhun mọ, wọn ni mẹfa ni wọn, ọwọ ba mẹrin, ọkunrin meji at’obinrin meji, awọn meji yooku ti juba ehoro nigba ti wọn ri ọhun to ṣẹlẹ. Awọn tọwọ ba yii ni wọn mu wọn lọ sinu ile kotopo ti wọn de Haruna lọwọ lẹsẹ si.


Lọgan tawọn ọlọpaa gbọ eyi ni DPO ẹka ileeṣẹ ọlọpaa to wa l’Owode-Ẹgba, CSP Ọlasunkanmi Popoọla, paṣẹ fawọn ọmọọṣẹ ẹ atawọn ọtẹlẹmuyẹ lati lọọ ṣiṣẹ wọn bii iṣẹ labule ti wọn n sọ ọhun. Ibẹ ni wọn ka awọn ọmọ Yahoo ọhun mọ, wọn ni mẹfa ni wọn, ọwọ ba mẹrin, ọkunrin meji at’obinrin meji, awọn meji yooku ti juba ehoro nigba ti wọn ri ọhun to ṣẹlẹ. Awọn tọwọ ba yii ni wọn mu wọn lọ sinu ile kotopo ti wọn de Haruna lọwọ lẹsẹ si. Awọn agbofinro lo tu okun ti wọn fi de e, wọn si mu oun naa, niwadii ba bẹrẹ. Ni teṣan, awọn onijibiti yii jẹwọ pe ni totodo, ọmọ ‘Yahoo’ lawọn, iṣẹ gbaju-ẹ lawọn n ṣe, awọn si ti wa lẹnu ẹ, o pẹ diẹ. Wọn ni laipẹ yii ni pampẹ awọn re, gbaju-ẹ tawọn ṣe fun ẹnikan bọ soju ẹ, miliọnu mẹrindinlọgbọn, ẹgbẹrun lọna irinwo o le mẹtadinlogoji, ati aadọta din lẹgbẹrun kan Naira (N26,437,950) lawọn wọ jade ninu akaunti onitọhun.


Awọn agbofinro lo tu okun ti wọn fi de e, wọn si mu oun naa, niwadii ba bẹrẹ. Ni teṣan, awọn onijibiti yii jẹwọ pe ni totodo, ọmọ ‘Yahoo’ lawọn, iṣẹ gbaju-ẹ lawọn n ṣe, awọn si ti wa lẹnu ẹ, o pẹ diẹ. Wọn ni laipẹ yii ni pampẹ awọn re, gbaju-ẹ tawọn ṣe fun ẹnikan bọ soju ẹ, miliọnu mẹrindinlọgbọn, ẹgbẹrun lọna irinwo o le mẹtadinlogoji, ati aadọta din lẹgbẹrun kan Naira (N26,437,950) lawọn wọ jade ninu akaunti onitọhun. Wọn ni Haruna tawọn ji gbe yii lo lewaju iṣẹẹbi naa, ọdọ ẹ ni owo naa n wọle si, nigba tawọn si beere pe ko pin tonikaluku fun un, wọn ni ko dahun, kaka bẹẹ, ẹgbẹrun meji ati igba Naira pere (N2,200) lo fun awọn pe kawọn pin in laarin ara awọn, tori owo naa ko ti i wọle tan, o ni kawọn ni suuru kowo naa tubọ wọle daadaa si i. Yooba bọ, wọn ni bọwọ kan ba jẹ ti ko fun ekeji jẹ, ọwọ n da ọwọ loro ni, iwa ti wọn ni Haruna hu yii lo mu kawọn fura pe afaimọ ni ọrẹ awọn yii ko ti pinnu lati da nikan jẹ owo to wọle ọhun mọlẹ, bẹẹ awọn jọọ dẹ pampẹ ẹ ni. Eyi lo mu kawọn pinnu lati ji i gbe, lawọn ba tan an lọ sọdọ babalawo kan ni Orile Imọ l’Ọjọbọ, Tọsidee, ọjọ kejilelogun, oṣu Kejila ọhun, ibẹ lawọn ti rẹn ẹn mọlẹ, tawọn si sọ fun un pe dandan ni ko fun awọn ni ipin to jọju ninu owo tuulu-tuulu ọhun, aijẹ bẹẹ, inu saare ni yoo ti lọọ nawo to ranju mọ naa. Ṣa, iwadii ṣi n tẹsiwaju lori iṣẹlẹ yii.


Wọn ni Haruna tawọn ji gbe yii lo lewaju iṣẹẹbi naa, ọdọ ẹ ni owo naa n wọle si, nigba tawọn si beere pe ko pin tonikaluku fun un, wọn ni ko dahun, kaka bẹẹ, ẹgbẹrun meji ati igba Naira pere (N2,200) lo fun awọn pe kawọn pin in laarin ara awọn, tori owo naa ko ti i wọle tan, o ni kawọn ni suuru kowo naa tubọ wọle daadaa si i. Yooba bọ, wọn ni bọwọ kan ba jẹ ti ko fun ekeji jẹ, ọwọ n da ọwọ loro ni, iwa ti wọn ni Haruna hu yii lo mu kawọn fura pe afaimọ ni ọrẹ awọn yii ko ti pinnu lati da nikan jẹ owo to wọle ọhun mọlẹ, bẹẹ awọn jọọ dẹ pampẹ ẹ ni. Eyi lo mu kawọn pinnu lati ji i gbe, lawọn ba tan an lọ sọdọ babalawo kan ni Orile Imọ l’Ọjọbọ, Tọsidee, ọjọ kejilelogun, oṣu Kejila ọhun, ibẹ lawọn ti rẹn ẹn mọlẹ, tawọn si sọ fun un pe dandan ni ko fun awọn ni ipin to jọju ninu owo tuulu-tuulu ọhun, aijẹ bẹẹ, inu saare ni yoo ti lọọ nawo to ranju mọ naa. Ṣa, iwadii ṣi n tẹsiwaju lori iṣẹlẹ yii. Awọn ọlọpaa lawọn ṣi n wa babalawo ti wọn de Haruna mọlẹ sakata rẹ nile kotopo, ile awo ẹ, wọn si n wa awọn ọmọ ‘Yahoo’ yooku ti wọn sa lọ. Bakan naa ni iwadii ṣi n lọ lati mọ ẹni to lowo ti wọn fi ọgbọnkọgbọn wọ jade ninu akaunti rẹ yii. Ni tawọn mẹrin tọwọ ba, ati Haruna to kuro nigbekun ajinigbe bọ si tọlọpaa, gbogbo wọn ti n gbatẹgun lakata awọn ọtẹlẹmuyẹ, wọn si ti n ran wọn lọwọ lẹnu iṣẹ iwadii wọn.


Awọn ọlọpaa lawọn ṣi n wa babalawo ti wọn de Haruna mọlẹ sakata rẹ nile kotopo, ile awo ẹ, wọn si n wa awọn ọmọ ‘Yahoo’ yooku ti wọn sa lọ. Bakan naa ni iwadii ṣi n lọ lati mọ ẹni to lowo ti wọn fi ọgbọnkọgbọn wọ jade ninu akaunti rẹ yii. Ni tawọn mẹrin tọwọ ba, ati Haruna to kuro nigbekun ajinigbe bọ si tọlọpaa, gbogbo wọn ti n gbatẹgun lakata awọn ọtẹlẹmuyẹ, wọn si ti n ran wọn lọwọ lẹnu iṣẹ iwadii wọn. Ahamọ ọhun ni wọn yoo ti ṣe ọdun tuntun, ki wọn too taari wọn siwaju adajọ lẹyin tiwadii ba ti pari, gẹgẹ bi Kọmiṣanna ọlọpaa ipinlẹ Ogun, CP Lanre Bankọle, ṣe paṣẹ.


Ahamọ ọhun ni wọn yoo ti ṣe ọdun tuntun, ki wọn too taari wọn siwaju adajọ lẹyin tiwadii ba ti pari, gẹgẹ bi Kọmiṣanna ọlọpaa ipinlẹ Ogun, CP Lanre Bankọle, ṣe paṣẹ.


Eeyan meje jona ku nigba ti mọto elero kan gbina lọna marosẹ Ṣagamu-si Benin

Gbenga Amos, Abẹokuta Eeyan meje, ninu eyi ti alaboyun ati ọmọ kekere wa, ni wọn padanu ẹmi wọn sinu ijamba kan to ṣẹlẹ ni orita Odogbolu, loju ọna marose Sagamu si Benin, lọna Ijẹbu-Ode, l’Ọjọruu, Wẹsidee, ọjọ kejidinlọgbọn, oṣu Kejila, ọdun yii. Alukoro ileeṣẹ to n mojuto igbokegbodo ọkọ nipinlẹ Ogun, Trace, Babatunde Akinbiyi, to fi iṣẹlẹ naa lede ṣalaye pe ẹnjinni mọto Mazda elero mejidinlogun naa ti nọmba rẹ jẹ AGL886YD lo gbina nitori apọju epo (engine oil) ti wọn rọ si i. ALAROYE gbọ pe agbegbe Koṣọfẹ, niluu Eko, ni mọto naa ti n bọ, ibi eto ọlọjọ mẹrin kan ti ẹgbẹ awọn obinrin Musulumi kan ti wọn n pe ni Al Mu’minaat Trainning Forum, ṣagbekalẹ rẹ, eyi ti wọn maa n ṣe lọdọọdun ni awọn eeyan naa n lọ ni abule kan ti wọn n pe ni Odosengolu, nitosi Ijẹbu-Ode. Akinwumi ni awọn ti iṣẹlẹ naa ṣoju wọn ṣalaye pe eeyan mẹẹẹdogun lo wa ninu ọkọ akero naa, meje ninu wọn, ninu eyi ti obinrin ẹni ọdun mejidinlogoji kan, Basirat Adebanjọ ati ọmọ rẹ ti ko ju ọdun meji lọ, Abidat, wa, ni wọn jona kọja sisọ nigba ti ina naa ṣẹ yọ lojiji lati ibi ẹnjinni okọ ọhun. Awọn meje la gbọ pe wọn fara pa yanna yanna ninu ijamba ina ọhun, bo tilẹ jẹ pe nnkan kan ko ṣe dẹrẹba to wa mọto naa. Dawah Centre, niluu Ijẹbu-Ode, ni wọn ko oku awọn to jona ku ninu iṣẹlẹ naa lọ, nigba ti wọn ko awọn to fara pa lọ si awọn ọsibitu kan niluu Ijẹbu-Ode ati Eko. Ẹkan to n mojuto igboke-gbodo ọkọ to wa niluu Odogbolu ni wọn gbe mọto ti awọn eeyan ti padanu ẹni wọn ọhun lọ.


Awọn meje la gbọ pe wọn fara pa yanna yanna ninu ijamba ina ọhun, bo tilẹ jẹ pe nnkan kan ko ṣe dẹrẹba to wa mọto naa. Dawah Centre, niluu Ijẹbu-Ode, ni wọn ko oku awọn to jona ku ninu iṣẹlẹ naa lọ, nigba ti wọn ko awọn to fara pa lọ si awọn ọsibitu kan niluu Ijẹbu-Ode ati Eko. Ẹkan to n mojuto igboke-gbodo ọkọ to wa niluu Odogbolu ni wọn gbe mọto ti awọn eeyan ti padanu ẹni wọn ọhun lọ. Akinwumi waa rọ awọn awakọ lati maa fẹsọ ṣe loju popo.


Akinwumi waa rọ awọn awakọ lati maa fẹsọ ṣe loju popo.


Oku dero ahamọ ni Kwara, ọmọ rẹ lo lu dokita lalubami lọsibitu

Ibrahim Alagunmu, Ilọrin L’Ọjọruu, Wẹsidee, ọjọ kejidinlogun, oṣu yii, ni awọn alaṣẹ ileewosan olukọni Fasiti Ilọrin, (UITH), nipinlẹ Kwara, paṣẹ pe ki wọn gbe oku baba kan to ku sileewosan naa, Alaaji Saliu atọmọ rẹ sahaamọ fẹsun pe ọmọ naa lu dokita kan lalubami, o ni ko tete tọju baba naa lo fi ku. ALAROYE gbọ pe lọjọ Iṣẹgun, Tusidee, ọṣẹ yii, ni ọkan ninu awọn ọmọ mẹta ti oloogbe fi saye lọ lu dokita naa lalubami ni yara ti wọn ti n tọju awọn alaisan pajawiri to ba ni ijamba ọkọ nileewosan UITH Ilọrin. O ni dokita naa ko tete ya si baba awọn titi ti iyẹn fi gbẹmii mi. Ni kete ti wọn kede iku baba wọn ni wahala bẹrẹ nileewosan ọhun, ti mọlẹbi alaisan to ku yii bẹrẹ si i lu dokita lalubami, o fun un mọ ara ogiri, niṣe lo si mura lati gbẹmi dokita yii, ori lo ko o yọ. Ọkan ninu aọn mọlẹbi yii sọ pe ni nnkan bii aago marun-un idaji ọjọ Iṣẹgun, Tusidee, ni wọn sare gbe Alaaji Saliu lọ si ileewosan naa. O ni pẹlu gbogbo ẹbẹ ti awọn bẹ dokita naa pe ko tete ya si alaisan naa, pabo lo ja si, ko sẹni to da awọn loun.


Ni kete ti wọn kede iku baba wọn ni wahala bẹrẹ nileewosan ọhun, ti mọlẹbi alaisan to ku yii bẹrẹ si i lu dokita lalubami, o fun un mọ ara ogiri, niṣe lo si mura lati gbẹmi dokita yii, ori lo ko o yọ. Ọkan ninu aọn mọlẹbi yii sọ pe ni nnkan bii aago marun-un idaji ọjọ Iṣẹgun, Tusidee, ni wọn sare gbe Alaaji Saliu lọ si ileewosan naa. O ni pẹlu gbogbo ẹbẹ ti awọn bẹ dokita naa pe ko tete ya si alaisan naa, pabo lo ja si, ko sẹni to da awọn loun. Ọkunrin yii ni iyalẹnu lo jẹ bi dokita kan ṣe bẹrẹ si i tọju rẹ lẹyin ti wọn ti fi ọpọlọpọ wakati ṣofo, ko si pẹ lẹyin eyi ni dokita kan waa tufọ iku baba naa. Eyi lo fa ibinu ti wọn fi lu dokita naa lalubami, tawọn alaṣẹ ileewosan naa si kọ lati yọnda oku. Wọn ni afi dandan ki wọn lọọ wa ẹni to lu dokita wa.


Ọkunrin yii ni iyalẹnu lo jẹ bi dokita kan ṣe bẹrẹ si i tọju rẹ lẹyin ti wọn ti fi ọpọlọpọ wakati ṣofo, ko si pẹ lẹyin eyi ni dokita kan waa tufọ iku baba naa. Eyi lo fa ibinu ti wọn fi lu dokita naa lalubami, tawọn alaṣẹ ileewosan naa si kọ lati yọnda oku. Wọn ni afi dandan ki wọn lọọ wa ẹni to lu dokita wa. Arabinrin Elizabeth Ajiboye, to ba awọn oniroyin sọrọ lorukọ awọn alasẹ ileewosan naa sọ pe awọn dokita to wa labẹ ẹgbẹ Association of Resident Doctors of Nigeria (ARD), nileewosan naa n fi ẹhonu han fun bi wọn ṣe lu ọkan lara wọn, wọn ni awọn alasẹ ọsibitu naa ko gbọdọ gbe oku yii fun wọn, afi ti wọn ba mu mọlẹbi wọn to lu dokita wa, ki wọn si fi i jofin. Arabinrin Ajiboye rọ gbogbo awọn araalu ki wọn yee ṣe akọlu sawọn oṣiṣẹ eleto ilera mọ tori pe yoo da kun iṣoro alaisan ti wọn gbe wa. O ni ju gbogbo ẹ lọ, awọn dokita to wa lẹnu iṣẹ nigba naa gbinyanju agbara wọn lati du ẹmi alaisan ti wọn gbe wa, ṣugbọn ẹpa o boro mọ.


Arabinrin Elizabeth Ajiboye, to ba awọn oniroyin sọrọ lorukọ awọn alasẹ ileewosan naa sọ pe awọn dokita to wa labẹ ẹgbẹ Association of Resident Doctors of Nigeria (ARD), nileewosan naa n fi ẹhonu han fun bi wọn ṣe lu ọkan lara wọn, wọn ni awọn alasẹ ọsibitu naa ko gbọdọ gbe oku yii fun wọn, afi ti wọn ba mu mọlẹbi wọn to lu dokita wa, ki wọn si fi i jofin. Arabinrin Ajiboye rọ gbogbo awọn araalu ki wọn yee ṣe akọlu sawọn oṣiṣẹ eleto ilera mọ tori pe yoo da kun iṣoro alaisan ti wọn gbe wa. O ni ju gbogbo ẹ lọ, awọn dokita to wa lẹnu iṣẹ nigba naa gbinyanju agbara wọn lati du ẹmi alaisan ti wọn gbe wa, ṣugbọn ẹpa o boro mọ. Tẹ o ba gbagbe, ọsẹ diẹ sẹyin naa ni mọlẹbi obinrin kan to ku sileewosan ijọba, Federal Medical Centre, to wa niluu Abẹokuta, lu dokita kan lalubami nigba ti iyẹn lọọ tufọ iku obinrin naa fun wọn, bo tilẹ jẹ pe wọn ti sọ fun awọn mọlẹbi yii latilẹ pe Ọlọrun nikan lo le la ẹmi rẹ.


Tẹ o ba gbagbe, ọsẹ diẹ sẹyin naa ni mọlẹbi obinrin kan to ku sileewosan ijọba, Federal Medical Centre, to wa niluu Abẹokuta, lu dokita kan lalubami nigba ti iyẹn lọọ tufọ iku obinrin naa fun wọn, bo tilẹ jẹ pe wọn ti sọ fun awọn mọlẹbi yii latilẹ pe Ọlọrun nikan lo le la ẹmi rẹ.


Eeyan meji ku sinu omi okun lasiko ti wọn fẹẹ yọ ẹni kẹta wọn tomi n gbe lọ l’Ekoo

Monisọla Saka Eeyan meji kan ti padanu ẹmi wọn sinu omi okun Baracuda Beach, to wa lagbegbe Abraham Adesanya, Ajah, nipinlẹ Eko. Lọjọ keji ọjọ ọdun Keresi, ọjọ Aje, Mọnde, ọjọ kẹrindinlọgbọn, oṣu Kejila, ọdun yii, niṣẹlẹ ibanujẹ naa waye nigba tawọn ọkunrin mejeeji ọhun fẹẹ ran ẹni kan tomi naa ti ru bo, to si ti n gbe lọ lọwọ, eyi ni wọn n ṣe lọwọ tomi naa fi ru de, to si wọ awọn naa lọ saarin agbami. Agbẹnusọ ajọ to n ri si iṣẹlẹ pajawiri nipinlẹ Eko, Olufẹmi Oke-Ọsanyintolu, to fidi iṣẹlẹ naa mulẹ ninu atẹjade to fi lede sọ pe, “Nibi igbafẹ eti okun Baracuda Beach, agbegbe Abraham Adesanya, Ajah, nipinlẹ Eko, ni wọn ti pe wa fun iṣẹlẹ pajawiri kan. Nigba ta a de ibudo iṣẹlẹ naa ni wọn fi ye wa pe awọn eeyan meji kan ti wọn waa gbafẹ leti okun ti ri sinu omi, wọn o si ti i ri wọn gbe jade. Ninu iwadii ta a ṣe la ti ri i pe awọn gende ọkunrin meji ni wọn padanu ẹmi wọn sinu omi okun yii, lasiko ti wọn fẹẹ doola arakunrin kan tomi okun ru bo, to si ti fẹẹ gbe e lọ. N ni awọn ti omi gbe lọ ba di mẹta. “Awọn ẹṣọ alaabo ti wọn wa lagbegbe ibi igbafẹ eti okun ọhun ṣalaye pe awọn oloogbe ti tayọ aala, wọn ti rin kọja ibi ti ko yẹ ki wọn de.


Ninu iwadii ta a ṣe la ti ri i pe awọn gende ọkunrin meji ni wọn padanu ẹmi wọn sinu omi okun yii, lasiko ti wọn fẹẹ doola arakunrin kan tomi okun ru bo, to si ti fẹẹ gbe e lọ. N ni awọn ti omi gbe lọ ba di mẹta. “Awọn ẹṣọ alaabo ti wọn wa lagbegbe ibi igbafẹ eti okun ọhun ṣalaye pe awọn oloogbe ti tayọ aala, wọn ti rin kọja ibi ti ko yẹ ki wọn de. Bẹẹ lọrọ a n ran ara ẹni lọwọ lai ki i ṣe akọṣẹmọṣẹ lewu lọgangan ibi tomi ti gbe wọn lọ, wọn lawọn o tilẹ faaye gba iru ẹ, nitori idi eyi si ni ẹpa ko ṣe boro mọ, tọrọ fi bọ sori”. Ọsanyintolu ṣalaye siwaju pe awọn oṣiṣẹ eleto ilera ti wa nikalẹ gẹgẹ bawọn omuwẹ ṣe n ba iṣẹ lọ lati wa oku awọn eeyan naa gbe jade.


Bẹẹ lọrọ a n ran ara ẹni lọwọ lai ki i ṣe akọṣẹmọṣẹ lewu lọgangan ibi tomi ti gbe wọn lọ, wọn lawọn o tilẹ faaye gba iru ẹ, nitori idi eyi si ni ẹpa ko ṣe boro mọ, tọrọ fi bọ sori”. Ọsanyintolu ṣalaye siwaju pe awọn oṣiṣẹ eleto ilera ti wa nikalẹ gẹgẹ bawọn omuwẹ ṣe n ba iṣẹ lọ lati wa oku awọn eeyan naa gbe jade.


‘Ẹ gba wa lọwọ awọn Fulani o, bi wọn ṣe n ji wa gbe ni wọn n ba oko wa jẹ’

Oluṣẹyẹ Iyiade, Akurẹ Awọn eeyan ilu Ijàgbà, Ìmòru ati Àrìmọ̀gijà, nijọba ibilẹ Ọ̀sẹ́, ti kegbajare lori bi awọn Fulani ajinigbe ṣe n fi igba gbogbo ṣe akọlu si agbegbe wọn. Awọn eeyan agbegbe ọhun ninu ọrọ ẹbẹ ti wọn fi ranṣẹ sijọba ipinlẹ Ondo, lasiko ti wọn n ba akọrin Alaroye sọrọ ni lati nnkan bii ọsẹ meji sẹyin lawọn darandaran kan ti n yọ awọn lẹnu pẹlu bi wọn ṣe n fi igba gbogbo pa awọn araalu, ti wọn si tun n ba awọn nnkan ini olowo iyebiye awọn jẹ. Ọkan ninu awọn araalu ọhun to ni ka forukọ bo oun laṣiiri ni ko tun si iṣẹ mi-in ti awọn yan laayo lawọn ilu mẹtẹẹta to tun ju iṣẹ agbẹ lọ, o ni ọpọlọpọ ire oko bii iṣu, agbado ati ẹgẹ lawọn Fulani ọhun maa n bajẹ, ti ko si sẹni to gbọdọ ko wọn loju. O ni nibi ti aaye gba awọn Fulani ọhun de, ṣe ni wọn tun maa n kilọ fawọn pe awọn ko fẹẹ ri ẹnikẹni ninu oko tabi lati waa kore awọn ohun ọgbin ti awọn fọwọ ara awọn gbin. O ni laipẹ yii ni wọn wọle lọọ ji ọkunrin kan gbe ninu ile rẹ, ti wọn si beere fun miliọnu mẹwaa Naira lọwọ awọn ẹbi rẹ, lẹyin ọpọlọpọ ẹbẹ lo ni wọn ṣẹṣẹ gba miliọnu kan Naira ki wọn too tu ọkunrin naa silẹ ninu igbekun wọn. Ni kete ti wọn tu ọkunrin naa silẹ lo ni wọn tun wọle lọọ ji ọmọbinrin kan gbe, ẹni to ṣi wa ninu igbekun wọn ni asiko ta a fi n ko iroyin yii jọ lọwọ.


O ni nibi ti aaye gba awọn Fulani ọhun de, ṣe ni wọn tun maa n kilọ fawọn pe awọn ko fẹẹ ri ẹnikẹni ninu oko tabi lati waa kore awọn ohun ọgbin ti awọn fọwọ ara awọn gbin. O ni laipẹ yii ni wọn wọle lọọ ji ọkunrin kan gbe ninu ile rẹ, ti wọn si beere fun miliọnu mẹwaa Naira lọwọ awọn ẹbi rẹ, lẹyin ọpọlọpọ ẹbẹ lo ni wọn ṣẹṣẹ gba miliọnu kan Naira ki wọn too tu ọkunrin naa silẹ ninu igbekun wọn. Ni kete ti wọn tu ọkunrin naa silẹ lo ni wọn tun wọle lọọ ji ọmọbinrin kan gbe, ẹni to ṣi wa ninu igbekun wọn ni asiko ta a fi n ko iroyin yii jọ lọwọ. O ni ọrọ awọn Fulani ajinigbe ọhun ti da jinnijinni nla sọkan awọn eeyan, ti pupọ wọn si ti n sa kuro niluu lọ si awọn agbegbe mi-in nitori ibẹru. Awọn bii marun-un ni wọn pade iku ojiji lasiko tawọn Fulani darandaran kan lọọ dana sun ilu Arimọgija, ninu oṣu kin-in-ni, ọdun ta a wa yii, ọsẹ kan lẹyin eyi ni wọn tun lọ si abule mi-in to wa lagbegbe naa, ti wọn si tun dana sun un.


O ni ọrọ awọn Fulani ajinigbe ọhun ti da jinnijinni nla sọkan awọn eeyan, ti pupọ wọn si ti n sa kuro niluu lọ si awọn agbegbe mi-in nitori ibẹru. Awọn bii marun-un ni wọn pade iku ojiji lasiko tawọn Fulani darandaran kan lọọ dana sun ilu Arimọgija, ninu oṣu kin-in-ni, ọdun ta a wa yii, ọsẹ kan lẹyin eyi ni wọn tun lọ si abule mi-in to wa lagbegbe naa, ti wọn si tun dana sun un.


Oyun ibeji lo wa nikun ọmọ mi tọlọpaa yinbọn pa -Iya Ọmọbọlanle

Faith Adebọla “Mi o ni i ri lọọya mi mọ, wọn ti gba a lọwọ mi o, haa, wọn ti gba a lọwọ mi. Oyun ibeji lo wa nikun ẹ, wọn pa a togo-togo, o fọmọ ọdun marun-un silẹ fun mi. “Ọmọ ti mo ti n wo, ti mo ti n re bọ lati kekere, mo ṣiṣẹ, mo jiya lori ẹ. Mo kiri ọsan danwo, ko si nnkan ti mi o ṣe titi tọmọ mi fi di lọọya. Asiko to waa jẹ idunnu fun mi… Iwọ Ọlọrun o, ja fun mi o. Mo ti fi i silẹ f’Ọlọrun o, Ọlọrun aa ja fun mi. Ọmọ kan ṣoṣo to ku mi ku ni wọn pa danu yii, ṣugbọn mo ti gbọ o, mo ti fi i ṣilẹ f’Ọlọrun o.” Eyi ni diẹ ninu awọn ọrọ ẹdun ọkan ati idaro, ti Abilekọ Salami ti i ṣe iya Oloogbe Ọmọbọlanle Raheem, ti ọlọpaa yinbọn pa nipa ika lọjọ ọdun Keresi, ọjọ Aiku, Sannde, ọjọ kẹẹẹdọgbọn, oṣu Kejila yii, labẹ biriiji Ajah, l’Erukuṣu Eko, sọ lasiko ti Kọmiṣanna ọlọpaa ipinlẹ Eko, CP Abiọdun Alabi, atawọn ẹmẹwa rẹ ṣabẹwo ibanikẹdun sawọn mọlẹbi oloogbe naa. Lai ka bi wọn ti n rẹ mama agbalagba naa lẹkun to, niṣe lo n sun ẹkun asunwa, ọgbẹ ọkan gidi si niṣẹlẹ naa jẹ fawọn mọlẹbi ọhun.


Asiko to waa jẹ idunnu fun mi… Iwọ Ọlọrun o, ja fun mi o. Mo ti fi i silẹ f’Ọlọrun o, Ọlọrun aa ja fun mi. Ọmọ kan ṣoṣo to ku mi ku ni wọn pa danu yii, ṣugbọn mo ti gbọ o, mo ti fi i ṣilẹ f’Ọlọrun o.” Eyi ni diẹ ninu awọn ọrọ ẹdun ọkan ati idaro, ti Abilekọ Salami ti i ṣe iya Oloogbe Ọmọbọlanle Raheem, ti ọlọpaa yinbọn pa nipa ika lọjọ ọdun Keresi, ọjọ Aiku, Sannde, ọjọ kẹẹẹdọgbọn, oṣu Kejila yii, labẹ biriiji Ajah, l’Erukuṣu Eko, sọ lasiko ti Kọmiṣanna ọlọpaa ipinlẹ Eko, CP Abiọdun Alabi, atawọn ẹmẹwa rẹ ṣabẹwo ibanikẹdun sawọn mọlẹbi oloogbe naa. Lai ka bi wọn ti n rẹ mama agbalagba naa lẹkun to, niṣe lo n sun ẹkun asunwa, ọgbẹ ọkan gidi si niṣẹlẹ naa jẹ fawọn mọlẹbi ọhun. Niṣe ni gbogbo agboole wọn kan gbinrin-gbinrin, atonile atalejo to si wa nibẹ loju wọn kọrẹ lọwọ. Iya Ọmọbọlanle tun sọ pe: “Lọjọ Mọnde, iyẹn ọjọ keji iṣẹlẹ yii, ọmọọmọ mi waa ba mi nibi ti mo ti n sunkun, o ni ‘Grandma Iju Iṣaga, mo ri yin lanaa tẹ ẹ n sunkun, ẹ ma sunkun mọ, ṣe nitori mọmi mi ni? Pasitọ Jerry ti ni ko sohun t’Ọlọrun ko le ṣe.


Niṣe ni gbogbo agboole wọn kan gbinrin-gbinrin, atonile atalejo to si wa nibẹ loju wọn kọrẹ lọwọ. Iya Ọmọbọlanle tun sọ pe: “Lọjọ Mọnde, iyẹn ọjọ keji iṣẹlẹ yii, ọmọọmọ mi waa ba mi nibi ti mo ti n sunkun, o ni ‘Grandma Iju Iṣaga, mo ri yin lanaa tẹ ẹ n sunkun, ẹ ma sunkun mọ, ṣe nitori mọmi mi ni? Pasitọ Jerry ti ni ko sohun t’Ọlọrun ko le ṣe. Mama agba, ẹ yee sunkun,” lo ba bẹrẹ si i fọwọ nu omije nu loju mi. “Ṣe wọn ti gba ọmọ mi lọ mọ mi lọwọ naa niyẹn. Haa, (o kọju si ọkọ ọmọ ẹ) Oluwagbenga, o o ri ifẹ ẹ mọ.


Mama agba, ẹ yee sunkun,” lo ba bẹrẹ si i fọwọ nu omije nu loju mi. “Ṣe wọn ti gba ọmọ mi lọ mọ mi lọwọ naa niyẹn. Haa, (o kọju si ọkọ ọmọ ẹ) Oluwagbenga, o o ri ifẹ ẹ mọ. O ma ṣe o, ina ọmọ ma jo mi o, ina buruku leyi o.” Titi dasiko yii lọkan-o-jọkan ọrọ idaro n rọjọ lori iṣẹlẹ aburu ọjọ Keresi ọhun. Tẹ o ba gbagbe, ọjọ naa ni ọkan ninu awọn ọlọpaa ti wọn wa to n ṣiṣẹ ni teṣan Ajiwe, l’Ajah, lagbegbe Lẹkki, ASP Drambi Vandi, fibọn da ẹmi agbẹjọro ẹni ọdun mọkanlelogoji naa, Abilekọ Ọmọbọlanle Raheeem, legbodo, toyun-toyun, ti iku gbigbona yii si ti fopin si ireti obinrin arẹwa ọhun lati bimọ le ọmọ kan ṣoṣo to ni.


O ma ṣe o, ina ọmọ ma jo mi o, ina buruku leyi o.” Titi dasiko yii lọkan-o-jọkan ọrọ idaro n rọjọ lori iṣẹlẹ aburu ọjọ Keresi ọhun. Tẹ o ba gbagbe, ọjọ naa ni ọkan ninu awọn ọlọpaa ti wọn wa to n ṣiṣẹ ni teṣan Ajiwe, l’Ajah, lagbegbe Lẹkki, ASP Drambi Vandi, fibọn da ẹmi agbẹjọro ẹni ọdun mọkanlelogoji naa, Abilekọ Ọmọbọlanle Raheeem, legbodo, toyun-toyun, ti iku gbigbona yii si ti fopin si ireti obinrin arẹwa ọhun lati bimọ le ọmọ kan ṣoṣo to ni.


Ọlọpaa bẹrẹ iwadii lori eeyan mẹta tawọn apaniṣowo pa sẹgbẹẹ titi n’Ibadan

Ọlawale Ajao, Ibadan Ileeṣẹ ọlọpaa ipinlẹ Ọyọ ti bẹrẹ iwadii lori iṣẹlẹ ipaniyan to waye lọna Mọniya, n’Ibadan, ninu eyi ti awọn amookunṣika ẹda ti pa eeyan mẹta ọtọọtọ lẹẹkan naa, ti wọn si gbe oku wọn ju sẹgbẹẹ titi. Laaarọ kutu ọjọ Aje, Mọnde, ọjọ kẹrindinlọgbọn, oṣu Kejila yii, lawọn olugbe adugbo ibudokọ kan ti wọn n pe ni Ọfiisi, nitosi ileepo World Oil, to wa lọna Ọjọọ si Mọniya, n’Ibadan, pẹlu awọn arinrin-ajo to gba ibudokọ naa kọja deede ba oku gende eeyan mẹta ọhun nilẹẹlẹ nibẹ. Iṣẹ ọwọ awọn apaniṣeyutu lawọn eeyan ro iṣẹlẹ yii si nitori niṣe ni wọn fi ada ati ọbẹ dara si awọn eeyan naa lara lẹyin ti wọn pa wọn tan. Ko ti i sẹni to da awọn oku ọhun mọ, bẹẹ lẹnikẹni ko ti i mẹni to pa wọn titi taa fi pari akojọ iroyin yii. Awọn araadugbo ọhun ti wọn ri awọn oku mẹtẹẹta fidi ẹ mulẹ pe ọkunrin lawọn mẹtẹẹta, wọn si ti fi ada ge ori ọkan ninu ọdọkunrin naa lọ, nigba ti wọn ge nnkan ọmọkunrin awọn meji yooku. Agbofinro ti palẹ awọn oku naa mọ kuro nibẹ laaarọ ọjọ keji, iyẹn lọjọ Iṣẹgun, Tusidee, ọsẹ yii.


Ko ti i sẹni to da awọn oku ọhun mọ, bẹẹ lẹnikẹni ko ti i mẹni to pa wọn titi taa fi pari akojọ iroyin yii. Awọn araadugbo ọhun ti wọn ri awọn oku mẹtẹẹta fidi ẹ mulẹ pe ọkunrin lawọn mẹtẹẹta, wọn si ti fi ada ge ori ọkan ninu ọdọkunrin naa lọ, nigba ti wọn ge nnkan ọmọkunrin awọn meji yooku. Agbofinro ti palẹ awọn oku naa mọ kuro nibẹ laaarọ ọjọ keji, iyẹn lọjọ Iṣẹgun, Tusidee, ọsẹ yii. Nigba to n fidi iroyin yii mulẹ, Alukoro fun ileeṣẹ ọlọpaa ipinlẹ Ọyọ, SP Adewale Ọṣifẹṣọ, sọ pe “A ti palẹ awọn oku yẹn mọ kuro nibẹ nitori oorun to maa bẹrẹ si i da pa awọn araadugbo yẹn, ati lati dena ajakalẹ arun to ṣee ṣe kí iru nnkan bẹẹ da silẹ lawujọ. “Iwadii ti bẹrẹ lori iṣẹlẹ yii, a o si maa fi gbogbo bo ba ṣe jẹ to gbogbo aye leti ni kete ti iwadii ta a n ṣe ba ti seeso rere”.


Nigba to n fidi iroyin yii mulẹ, Alukoro fun ileeṣẹ ọlọpaa ipinlẹ Ọyọ, SP Adewale Ọṣifẹṣọ, sọ pe “A ti palẹ awọn oku yẹn mọ kuro nibẹ nitori oorun to maa bẹrẹ si i da pa awọn araadugbo yẹn, ati lati dena ajakalẹ arun to ṣee ṣe kí iru nnkan bẹẹ da silẹ lawujọ. “Iwadii ti bẹrẹ lori iṣẹlẹ yii, a o si maa fi gbogbo bo ba ṣe jẹ to gbogbo aye leti ni kete ti iwadii ta a n ṣe ba ti seeso rere”.


Lẹyin ti wọn gba owo nla, awọn ajinigbe tu akẹkọọ mẹrin ti wọn ji gbe l’Akoko silẹ

Oluṣẹyẹ Iyiade, Akurẹ Awọn akẹkọọ obinrin poli mẹrin ti wọn ji gbe lagbegbe lasiko ti wọn bọ nile fun ayẹyẹ ọdun Keresimesi lopin ọsẹ to kọja yii ti gba itusilẹ lẹyin bii ọsẹ kan ti wọn ti wa ninu igbekun awọn to ji wọn gbe. Olori awọn ọmọ ile to pọ ju lọ nile-igbimọ aṣofin ipinlẹ Ondo nigba kan, Ọnarebu Sọji Ogedengbe, lo fidi itusilẹ awọn akẹkọọ ọhun mulẹ fawọn oniroyin laaarọ Ọjọruu, Wẹsidee, ọsẹ yii. Bo tilẹ jẹ pe a ko ti i le sọ iye tawọn ẹbi awọn ti wọn ji gbe ọhun san ni pato, sibẹ, ohun ta a ri gbọ ni pe owo nla lawọn agbebọn naa gba ki wọn too tu wọn silẹ. Awọn mẹrẹẹrin ọhun, Ọbadẹrọ Florence, Arẹgbẹṣọla Ọrẹoluwa, Ahmed Ifẹoluwa ati Ọlarotimi Ọmọtoyọsi ti wọn n kẹkọọ lọwọ nile-iwe poli ipinlẹ Kogi pẹlu awakọ wọn, Mọmọdu, lawọn agbebọn ọhun ji gbe loju ọna Akunnu si Ajọwa Akoko. Wọn ni ṣe ni idunnu subu layọ fawọn eeyan ilu Ajọwa ti i ṣe ilu abinibi awọn akẹkọọ ọhun lati igba ti iroyin itusilẹ wọn ti jade.


Usman ji baba rẹ gbe ni Kwara, lo ba n beere ẹgbẹrun lọna ọọdunrun Naira owo itusilẹ

Ibrahim Alagunmu, Ilọrin Awọn afurasi mẹta kan ni wọn ti n kawọ pọnyin rojọ bayii fẹsun pe wọn gbimọ-pọ pẹlu ọmọkunrin kan, Shehu Usman, lati ji baba rẹ gbe nitori ẹgbẹrun lọna ọọdunrun Naira (#300,000). Awọn afurasi mẹta naa, Sanni Na-Hamzat, Abdullahi Sayi ati Mohamodu Kabiru, nile-ẹjọ Majistreeti kan niluu Ilọrin, nipinlẹ Kwara, ti ni ki wọn lọọ sọdun tuntun lọgba ẹwọn Oke-Kura, fun ẹsun ọdaran ati igbimọ pọ ji ni gbe, eyi to ta ko ori kẹtadinlọgọrun-un, ati ikarundinlọgọrun-un, iwe ofin ilẹ wa. Iroyin ta a gbọ lẹnu awọn ọlọpaa ni pe Baba Usman, gba ipe kan lati ọwọ awọn ajeji kan ti ko mọ, ti wọn si n halẹ mọ ọn lori foonu pe ko fi ẹgbẹrun lọna ọọdunrun Naira ṣọwọ kiakia to ba ni ẹmi rẹ i lo. Ṣugbọn to ba kọ lati san owo naa, a jẹ pe o fẹẹ siyan laye ko lọọ gbọbẹ lajule ọrun ni. Ọlọpaa ni nigba ti iwadii bẹrẹ lawọn too mọ pe foonu ọmọ baba yii ọkunrin to n jẹ Shehu Usman, ni wọn fi n pe. Pẹlu akitiyan awọn agbofinro, wọn mu awọn afurasi mẹtẹẹta tọmọ naa bẹ lọwẹ si baba rẹ, ṣugbọn ọmọ baba yii sa lọ, awọn ọlọpaa ṣi n wa a titi di bi a ṣe n ko iroyin yii jọ.


Ṣugbọn to ba kọ lati san owo naa, a jẹ pe o fẹẹ siyan laye ko lọọ gbọbẹ lajule ọrun ni. Ọlọpaa ni nigba ti iwadii bẹrẹ lawọn too mọ pe foonu ọmọ baba yii ọkunrin to n jẹ Shehu Usman, ni wọn fi n pe. Pẹlu akitiyan awọn agbofinro, wọn mu awọn afurasi mẹtẹẹta tọmọ naa bẹ lọwẹ si baba rẹ, ṣugbọn ọmọ baba yii sa lọ, awọn ọlọpaa ṣi n wa a titi di bi a ṣe n ko iroyin yii jọ. Agbefọba, Gbenga Ayeni, rọ ile-ẹjọ pe ki wọn ju awọn afurasi naa sahaamọ tori pe ọdaran paraku ni wọn. Onidaajọ Dasuki, paṣẹ pe ki wọn lọọ ju wọn si ọgba ẹwọn Oke-Kura, o sun igbẹjọ si ọjọ kẹtadinlogun, oṣu kin-in-ni, ọdun 2023.


Agbefọba, Gbenga Ayeni, rọ ile-ẹjọ pe ki wọn ju awọn afurasi naa sahaamọ tori pe ọdaran paraku ni wọn. Onidaajọ Dasuki, paṣẹ pe ki wọn lọọ ju wọn si ọgba ẹwọn Oke-Kura, o sun igbẹjọ si ọjọ kẹtadinlogun, oṣu kin-in-ni, ọdun 2023.


Wọn ti mu Emmanuel to fipa ba obinrin laṣepọ lẹyin to ja a lole tan n’Ibadan

Ọlawale Ajao, Ibadan Ba a ṣe n kọ iroyin yii, atimọle ọlọpaa ni ọmọkunrin ẹni ọdun mejilelogun (22) kan, Kẹhinde Emmanuel, ogboju afurasi ole pẹlu meji ninu awọn ẹmẹwa ẹ, Abdullahi Oseni ati Hassan Musa, wa. Ẹsun idigunjale lo sọ wọn dero atimọle. Ara ọtọ ni ti Emmanuel ninu ọran yii nitori oun lolori ikọ adigunjale naa, oun naa si ni wọn lo fipa ba ọmọbinrin kan laṣepọ mọnu ile wọn lẹyin to ja onitọhun lole owo ati ẹrọ ibanisọrọ rẹ tan. Gẹgẹ b’ALAROYE ṣe gbọ, Emmanuel nikan lo lọọ ja idile Akingbọla (ta a fi ojulowo orukọ wọn bo wọn laṣiiri) lole laduugbo Apata, to si fipa ba ọmọbinrin wọn laṣepọ. Olojule mẹfa ni ile naa, awọn to n gbebẹ ko si ranti tilẹkun ti gbogbo wọn fi sun lọ. Jagunlabi taari ilẹkun kekere abawọnu ọgba ile naa, o ri i pe wọn ko ti i, o si wọnu ile lọ.


Gẹgẹ b’ALAROYE ṣe gbọ, Emmanuel nikan lo lọọ ja idile Akingbọla (ta a fi ojulowo orukọ wọn bo wọn laṣiiri) lole laduugbo Apata, to si fipa ba ọmọbinrin wọn laṣepọ. Olojule mẹfa ni ile naa, awọn to n gbebẹ ko si ranti tilẹkun ti gbogbo wọn fi sun lọ. Jagunlabi taari ilẹkun kekere abawọnu ọgba ile naa, o ri i pe wọn ko ti i, o si wọnu ile lọ. Yara kan to tun ri i pe wọn ṣi silẹ lo wọ lọ taara, to si ko ẹrọ ibanisọrọ mẹrẹẹrin to wa ninu yara naa. Lẹyin to ko awọn foonu ọhun tan to fẹẹ tilẹkun lo gburoo pe ẹnikan ti taji ninu awọn onile ọhun to n sun lọwọ. O pe ọmọbinrin naa sita, o si fipa ba a laṣepọ lori aga ninu ọgba ile wọn nibẹ.


Yara kan to tun ri i pe wọn ṣi silẹ lo wọ lọ taara, to si ko ẹrọ ibanisọrọ mẹrẹẹrin to wa ninu yara naa. Lẹyin to ko awọn foonu ọhun tan to fẹẹ tilẹkun lo gburoo pe ẹnikan ti taji ninu awọn onile ọhun to n sun lọwọ. O pe ọmọbinrin naa sita, o si fipa ba a laṣepọ lori aga ninu ọgba ile wọn nibẹ. Ṣugbọn ọmọkunrin yii sọ pe oun ko ba obinrin ẹni ogun (20) ọdun naa laṣepọ, oun kan fẹnu ko o lẹnu lasan ni, ṣugbọn ki oun ma purọ, oun tun fọwọ tẹ ẹ lọyan ki oun too sa jade ninu ile naa. Ninu foonu mẹrin to ji, o ta mẹta nibẹ, ọkan lẹgbẹrun meje Naira, ekeji lẹgbẹrun mẹsan-an Naira, nigba to ta ẹkẹta lẹgbẹrun-un mẹẹẹdogun Naira (15,000), o si n lo eyi to daa ju nibẹ funra rẹ. Foonu onifoonu to n lo yii la gbọ pe awọn agbofinro lo lati wa a nipa imọ ijinlẹ.


Ṣugbọn ọmọkunrin yii sọ pe oun ko ba obinrin ẹni ogun (20) ọdun naa laṣepọ, oun kan fẹnu ko o lẹnu lasan ni, ṣugbọn ki oun ma purọ, oun tun fọwọ tẹ ẹ lọyan ki oun too sa jade ninu ile naa. Ninu foonu mẹrin to ji, o ta mẹta nibẹ, ọkan lẹgbẹrun meje Naira, ekeji lẹgbẹrun mẹsan-an Naira, nigba to ta ẹkẹta lẹgbẹrun-un mẹẹẹdogun Naira (15,000), o si n lo eyi to daa ju nibẹ funra rẹ. Foonu onifoonu to n lo yii la gbọ pe awọn agbofinro lo lati wa a nipa imọ ijinlẹ. Nigba to de aaye kan, o fura pe wọn ti n lo ẹrọ ibanisọrọ naa lati maa fi tọpinpin oun kiri, o ba kuku ta iyẹn naa danu nitakuta. Ẹgbẹrun mọkanlelogun Naira (N21,000) lo ta a foonu to to ẹgbẹrun lọna aadọjọ Naira (N150,000) ọhun. Bẹẹ lo bẹrẹ si i ṣa kiri ki ọwọ awọn agbofinro ma baa tẹ ẹ. Ṣugbọn awọn ọlọpaa fi han an pe ko sibi ti oju Ọlọrun ko to, ati pe ẹgbẹrun Samuẹli ko le sa mọ Ọlọrun lọwọ.


Nigba to de aaye kan, o fura pe wọn ti n lo ẹrọ ibanisọrọ naa lati maa fi tọpinpin oun kiri, o ba kuku ta iyẹn naa danu nitakuta. Ẹgbẹrun mọkanlelogun Naira (N21,000) lo ta a foonu to to ẹgbẹrun lọna aadọjọ Naira (N150,000) ọhun. Bẹẹ lo bẹrẹ si i ṣa kiri ki ọwọ awọn agbofinro ma baa tẹ ẹ. Ṣugbọn awọn ọlọpaa fi han an pe ko sibi ti oju Ọlọrun ko to, ati pe ẹgbẹrun Samuẹli ko le sa mọ Ọlọrun lọwọ. Bo ṣe kuro nibi iṣẹ lọjọ naa, kaka ko gba ile lọ taara, ọdọ ọrẹbinrin ẹ lo gba lọ gẹgẹ bii iṣe ẹ latigba to ti bẹrẹ si i sa fawọn agbofinro. Ṣugbọn nibi ti oun pẹlu ololufẹ rẹ yii ti n rinrin alarede wọn lọ lawọn ọlọpaa ti yọ si wọn lojiji, ti wọn si fi panpẹ ofin gbe jagun. Alukoro ileeṣẹ ọlọpaa ipinlẹ Ọyọ, SP Adewale Ọṣifẹṣọ, fidi eyi mulẹ, o ni ni nnkan bii aago mọkanla alẹ Ọjọbọ, Tọsidee, ọjọ kẹwaa, oṣu Kọkanla, ọdun 2022 yii, ni jagunlabi pẹlu awọn ẹmẹwa rẹ ṣiṣẹ ibi naa laduugbo Apata, n’Ibadan.


Bo ṣe kuro nibi iṣẹ lọjọ naa, kaka ko gba ile lọ taara, ọdọ ọrẹbinrin ẹ lo gba lọ gẹgẹ bii iṣe ẹ latigba to ti bẹrẹ si i sa fawọn agbofinro. Ṣugbọn nibi ti oun pẹlu ololufẹ rẹ yii ti n rinrin alarede wọn lọ lawọn ọlọpaa ti yọ si wọn lojiji, ti wọn si fi panpẹ ofin gbe jagun. Alukoro ileeṣẹ ọlọpaa ipinlẹ Ọyọ, SP Adewale Ọṣifẹṣọ, fidi eyi mulẹ, o ni ni nnkan bii aago mọkanla alẹ Ọjọbọ, Tọsidee, ọjọ kẹwaa, oṣu Kọkanla, ọdun 2022 yii, ni jagunlabi pẹlu awọn ẹmẹwa rẹ ṣiṣẹ ibi naa laduugbo Apata, n’Ibadan. Gẹgẹ bo ṣe sọ, “Awọn ọbayejẹ eeyan ti wọn dihamọra pẹlu ibọn, aake atawọn nnkan ija oloro mi-in wọnyi ni wọn fibọn gba ẹrọ kọmputa alaagbeletan, foonu, owo atawọn nnkan mi-in lọwọ ọkunrin kan laduugbo Apata, n’Ibadan. ”Afi bii ẹni pe eyi ti wọn fipa gba lọwọ ọkunrin naa ko to, niṣe ni wọn tun lọọ ji foonu ati owo ko ninu ile mi-in, ti wọn si tun ba ọkan ninu awọn obinrin to n gbenu ile naa laṣepọ. “Ni kete ti wọn fi iṣẹlẹ yii to awọn ọlọpaa leti ni teṣan wa to wa laduugbo Apata, lawọn agbofinro teṣan naa ti bẹrẹ iwadii loju-ẹsẹ.


Gẹgẹ bo ṣe sọ, “Awọn ọbayejẹ eeyan ti wọn dihamọra pẹlu ibọn, aake atawọn nnkan ija oloro mi-in wọnyi ni wọn fibọn gba ẹrọ kọmputa alaagbeletan, foonu, owo atawọn nnkan mi-in lọwọ ọkunrin kan laduugbo Apata, n’Ibadan. ”Afi bii ẹni pe eyi ti wọn fipa gba lọwọ ọkunrin naa ko to, niṣe ni wọn tun lọọ ji foonu ati owo ko ninu ile mi-in, ti wọn si tun ba ọkan ninu awọn obinrin to n gbenu ile naa laṣepọ. “Ni kete ti wọn fi iṣẹlẹ yii to awọn ọlọpaa leti ni teṣan wa to wa laduugbo Apata, lawọn agbofinro teṣan naa ti bẹrẹ iwadii loju-ẹsẹ. Iwadii ọhun lo seeso rere ti wọn fi ri Emmanuel to jẹ olori ikọ awọn afurasi adigunjale yii mu. “Lẹyin to ti jẹwọ ẹsun ta a fi kan an tan, to si darukọ awọn meji to maa n ra awọn ẹru ẹlẹru ti wọn ba ji ko fawọn ọlọpaa ni wọn lọọ mu awọn mejeeji ọhun torukọ wọn n jẹ Abdullahi Oseni, ẹni ọdun mẹtadinlọgbọn (33) ati Hassan Musa, ti oun je ẹni ọdun mejidinlọgbọn (28). “Ṣugbọn nigba ti ọwọ yoo fi ba wọn l’Ọjọbọ, Tọsidee, ọjọ kẹtadinlọgbọn (27), Emmanuel tun ti ko awọn ọmoogun rẹ lọọ ka baba kan to n jẹ Ọgbẹni Joseph mọle ẹ nitosi NNPC, laduugbo Apata kan naa mọle, ti wọn si ja a lole foonu atowo ẹ to ko pamọ sinu ile.


Iwadii ọhun lo seeso rere ti wọn fi ri Emmanuel to jẹ olori ikọ awọn afurasi adigunjale yii mu. “Lẹyin to ti jẹwọ ẹsun ta a fi kan an tan, to si darukọ awọn meji to maa n ra awọn ẹru ẹlẹru ti wọn ba ji ko fawọn ọlọpaa ni wọn lọọ mu awọn mejeeji ọhun torukọ wọn n jẹ Abdullahi Oseni, ẹni ọdun mẹtadinlọgbọn (33) ati Hassan Musa, ti oun je ẹni ọdun mejidinlọgbọn (28). “Ṣugbọn nigba ti ọwọ yoo fi ba wọn l’Ọjọbọ, Tọsidee, ọjọ kẹtadinlọgbọn (27), Emmanuel tun ti ko awọn ọmoogun rẹ lọọ ka baba kan to n jẹ Ọgbẹni Joseph mọle ẹ nitosi NNPC, laduugbo Apata kan naa mọle, ti wọn si ja a lole foonu atowo ẹ to ko pamọ sinu ile. “Foonu mẹjọ, kọmputa agbeletan meji pẹlu ọbẹ ati aake la ba lọwọ wọn’’. Gẹgẹ bii iwadii akọroyin wa, ọmọ bibi ilu Iganna, nipinlẹ Ọyọ, ni Emmanuel, ṣugbọn adugbo Ọmi-Adio, n’Ibadan, lo n gbe. Awọn obi ẹ ti kọra wọn silẹ, iya wọn si da ọmọ mẹtẹẹta to da wọn pọ silẹ fun baba wọn nigba ti gbogbo wọn ṣi wa ni kekere.


“Foonu mẹjọ, kọmputa agbeletan meji pẹlu ọbẹ ati aake la ba lọwọ wọn’’. Gẹgẹ bii iwadii akọroyin wa, ọmọ bibi ilu Iganna, nipinlẹ Ọyọ, ni Emmanuel, ṣugbọn adugbo Ọmi-Adio, n’Ibadan, lo n gbe. Awọn obi ẹ ti kọra wọn silẹ, iya wọn si da ọmọ mẹtẹẹta to da wọn pọ silẹ fun baba wọn nigba ti gbogbo wọn ṣi wa ni kekere. Awijare ọmọkunrin ẹni ọdun mejilelogun yii ni pe ebi lo sun oun dedii ole jija, ṣugbọn o jọ pe ole jija ti wa ninu ẹjẹ rẹ ni, paapaa, pẹlu bo ṣe jẹ pe bo ba ji nnkan oni nnkan tan, aṣọ ati nnkan ọṣọ ara lo saaba maa fowo ọhun ra. ALAROYE gbọ pe ole naa ni Emmanuel ja n’Iganna, niluu wọn lọhun-un to fi sa wa s’Ibadan lọdun 2019. Niṣe lo deede wọ inu ṣọọbu kan ti wọn ti n ṣaaji foonu lọ, to si ji odidi ẹrọ ibanisọrọ mẹfa ko lọjọ naa.


Awijare ọmọkunrin ẹni ọdun mejilelogun yii ni pe ebi lo sun oun dedii ole jija, ṣugbọn o jọ pe ole jija ti wa ninu ẹjẹ rẹ ni, paapaa, pẹlu bo ṣe jẹ pe bo ba ji nnkan oni nnkan tan, aṣọ ati nnkan ọṣọ ara lo saaba maa fowo ọhun ra. ALAROYE gbọ pe ole naa ni Emmanuel ja n’Iganna, niluu wọn lọhun-un to fi sa wa s’Ibadan lọdun 2019. Niṣe lo deede wọ inu ṣọọbu kan ti wọn ti n ṣaaji foonu lọ, to si ji odidi ẹrọ ibanisọrọ mẹfa ko lọjọ naa. Ni kete ti iwadii awọn agbofinro ba ti pari lori iṣẹlẹ yii ni wọn yoo gbe afurasi adigunjale yii atawọn to n ra nnkan oni nnkan lọwọ wọn lọ si kootu. Alukoro ọlọpaa ipinlẹ Ọyọ, DP Ọṣinfẹṣọ, lo fidi eyi mulẹ nigba to n ṣafihan awọn afurasi ọdaran naa fawọn oniroyin n’Ibadan.


Ni kete ti iwadii awọn agbofinro ba ti pari lori iṣẹlẹ yii ni wọn yoo gbe afurasi adigunjale yii atawọn to n ra nnkan oni nnkan lọwọ wọn lọ si kootu. Alukoro ọlọpaa ipinlẹ Ọyọ, DP Ọṣinfẹṣọ, lo fidi eyi mulẹ nigba to n ṣafihan awọn afurasi ọdaran naa fawọn oniroyin n’Ibadan.


O ma ṣe o, ọkan ninu awọn oṣere ilẹ wa ku lojiji

Jọkẹ Amọri Ninu ibanujẹ nla ni awọn mọlebi osẹre ilẹ wa nni, Kamal Adebayọ ti gbogbo eeyan mọ si Sir K wa bayii pẹlu bi agba oṣere naa ṣe ku lojiji. Ọkunrin to gbajumọ gidigidi laarin awọn oṣere ilẹ Yoruba to saaba maa n kopa janduku, to tun maa n sọ ede ilẹ okeere loriṣiiriṣii ninu ere, bii ko sọ ede India, ede China ati bẹẹ bẹẹ lọ ninu fiimu yii lo dagbere faye lẹyin aisan ranpẹ. Ọkunrin yii ti kọkọ figba kan lọ si orileede Amẹrika, nibi to gbe fun igba diẹ ko too pada wa si Naijiria, ti ko si fi bẹẹ kopa ninu ere mọ. Sir K, bi gbogbo eeyan ṣe maa n pe e ni baba ọkan ninu awọn adẹrin-in poṣonu to maa n ṣe awọn ere keekekee ti wọn n pe ni (Skit), Abidemi Adebayọ ti wọn n pe ni beyubaebi. Ko ti i ṣeni to mọ ohun to fa iku ọkunrin naa. Latigba ti iroyin iku Sir K ti jade ni awọn oṣere ẹgbẹ rẹ ti n daro rẹ, ti wọn si gbe ọrọ aro si abẹ fọto rẹ lori Instagraamu wọn.


Sir K, bi gbogbo eeyan ṣe maa n pe e ni baba ọkan ninu awọn adẹrin-in poṣonu to maa n ṣe awọn ere keekekee ti wọn n pe ni (Skit), Abidemi Adebayọ ti wọn n pe ni beyubaebi. Ko ti i ṣeni to mọ ohun to fa iku ọkunrin naa. Latigba ti iroyin iku Sir K ti jade ni awọn oṣere ẹgbẹ rẹ ti n daro rẹ, ti wọn si gbe ọrọ aro si abẹ fọto rẹ lori Instagraamu wọn. Lara wọn ni Wumi Toriọla, ẹni to kọ ọ si abẹ aworan ọkunrin naa pe, ‘’Eleyii ba mi lojiji gidigidi, mo ṣi ri i ni ibi apejẹ kan laipẹ yii ti ko si soju pe yoo ku laipẹ rara, Ki Ọlọrun fun ọkan rẹ nisinmi, ko si fun awọn mọlẹbi rẹ ni ọkan lati mu adanu buruku naa mọra. O dun mi gidigidi, ṣugbọn ta lo le ba Ọlọrun wijọ, Alapadupẹ ni.’’ Bakan naa ni Doyin Kukọyi kọ ọ sori ikanni tiẹ pe ‘‘ki Ọlọrun Alagbara fun ọkan rẹ ni isinmi, Sir K. Haa, Oluwa o. Yọmi Fabiyi kọ ni tiẹ pe, ‘’O digba kan na, Sir K Warrior, Sun un re o, ọga wa. Aarẹ mu ọkan mi.’’ Ninu oṣu Kẹjọ, ọdun to kọja, ni ọmọ re ti wọn n pe ni ọmọ rẹ, Abidemi Adebayọ ṣe ayeyẹ ọjọọbi ati imọyi fun baba rẹ yii.


Lara wọn ni Wumi Toriọla, ẹni to kọ ọ si abẹ aworan ọkunrin naa pe, ‘’Eleyii ba mi lojiji gidigidi, mo ṣi ri i ni ibi apejẹ kan laipẹ yii ti ko si soju pe yoo ku laipẹ rara, Ki Ọlọrun fun ọkan rẹ nisinmi, ko si fun awọn mọlẹbi rẹ ni ọkan lati mu adanu buruku naa mọra. O dun mi gidigidi, ṣugbọn ta lo le ba Ọlọrun wijọ, Alapadupẹ ni.’’ Bakan naa ni Doyin Kukọyi kọ ọ sori ikanni tiẹ pe ‘‘ki Ọlọrun Alagbara fun ọkan rẹ ni isinmi, Sir K. Haa, Oluwa o. Yọmi Fabiyi kọ ni tiẹ pe, ‘’O digba kan na, Sir K Warrior, Sun un re o, ọga wa. Aarẹ mu ọkan mi.’’ Ninu oṣu Kẹjọ, ọdun to kọja, ni ọmọ re ti wọn n pe ni ọmọ rẹ, Abidemi Adebayọ ṣe ayeyẹ ọjọọbi ati imọyi fun baba rẹ yii.


Oyun oṣu meje lo wa ninu lọọya tọlọpaa yinbọn pa lọjọ Keresi

Faith Adebọla Omi lo danu, agbe ko fọ, ọrọ itunu tawọn Yoruba fi maa n tu ẹni tọfọ ṣẹ ninu ko wọle ninu ọrọ ti Abilekọ Ọmọbọlanle Raheeem, agbẹjọro ẹni ọdun mọkanlelogoji tọlọpaa, ASP Drambi Vandi, fibọn da ẹmi ẹ legbodo lọjọ ọdun Keresi, l’Ajah, ipinlẹ Eko, atomi ati agbe lo ṣegbe, ko si daju pe ibanujẹ nla ati ọgbẹ ọkan ti iku fa fun ọkọ ẹ atawọn mọlẹbi ẹ yoo lọ bọrọ, latari bi wọn ṣe ni oyun oṣu meje lo wa lara obinrin arẹwa naa, ti iku gbigbona yii si ti fopin si ireti obinrin yii lati bimọ le ọmọ kan ṣoṣo to ni. Ninu ọrọ idaro ti ọkọ oloogbe naa, Ọgbẹni Gbenga Raheem, sọ nigba tawọn olubanikẹdun ya lọọ ki i nile wọn to wa lagbegbe Ajah, lọjọ Aje, Mọnde, ọjọ kẹrindinlọgbọn, oṣu Kejila yii, ti i ṣe ọjọ keji iṣẹlẹ aburu ọhun, niṣe lọkunrin naa n da omi loju pẹrẹpẹrẹ pẹlu ẹkun asunwa bo ṣe n ṣalaye iṣẹlẹ ọhun. Ọkọ oloogbe naa sọ pe laaarọ ọjọ Keresi ọhun, ṣọọṣi lawọn ti lọọ jọsin, oun, iyawo oun, atawọn ọmọ ẹgbọn ọmọ aburo ti wọn waa lo ọlude lọdọ awọn. O ni Ikoyi ni ṣọọṣi tawọn maa n lọ wa, ṣugbọn nitori eto kan to n lọ lọwọ nibẹ lawọn ṣe pinnu pe kawọn kuku jọsin ni ṣọọṣi mi-in to wa nitosi, paapaa nigba tawọn tun lalejo. O ni bawọn ṣe n dari bọ lati ṣọọṣi niyawo oun sọ pe kawọn kuku ya ni ileetaja igbalode kan, ki wọn ra awọn ẹbun ati ounjẹ tawọn maa fi gbadun ọdun, eyi lawọn fi lọ si supamakẹẹti kan, Alibabs, to wa nitosi Ẹsiteeti Abraham Adesanya, awọn ra aisi kiriimu nibẹ, bawọn si ṣe kuro nibẹ lawọn tun duro nile ounjẹ Domino Pizza, to wa ni Ẹsiteeti Thomas, ibẹ lo lawọn ti jẹ pizza, tawọn si mu aisi kiriimu. “Lẹyin naa la kọri si ọna Ajah, ka le lọọ ṣe yuu-tọọnu labẹ biriiji, ka si pada si adugbo Abraham Adesanya.


O ni Ikoyi ni ṣọọṣi tawọn maa n lọ wa, ṣugbọn nitori eto kan to n lọ lọwọ nibẹ lawọn ṣe pinnu pe kawọn kuku jọsin ni ṣọọṣi mi-in to wa nitosi, paapaa nigba tawọn tun lalejo. O ni bawọn ṣe n dari bọ lati ṣọọṣi niyawo oun sọ pe kawọn kuku ya ni ileetaja igbalode kan, ki wọn ra awọn ẹbun ati ounjẹ tawọn maa fi gbadun ọdun, eyi lawọn fi lọ si supamakẹẹti kan, Alibabs, to wa nitosi Ẹsiteeti Abraham Adesanya, awọn ra aisi kiriimu nibẹ, bawọn si ṣe kuro nibẹ lawọn tun duro nile ounjẹ Domino Pizza, to wa ni Ẹsiteeti Thomas, ibẹ lo lawọn ti jẹ pizza, tawọn si mu aisi kiriimu. “Lẹyin naa la kọri si ọna Ajah, ka le lọọ ṣe yuu-tọọnu labẹ biriiji, ka si pada si adugbo Abraham Adesanya. Abẹ biriiji yẹn la ti kan awọn ọlọpaa ti wọn n da ọkọ duro, nigba ta a de ọdọ wọn, wọn ni ka paaki, ba a si ṣe fẹẹ paaki, a kan gburo ibọn lau lojiji layiika wa ni, lapa ilẹkun ibi tiyawo mi jokoo si, riri ti mo maa ri, niṣe lẹjẹ n tu jade kọọ-kọọ bii omi lati igbaaya iyawo mi, ibọn ti ba a nigbaaya. “Ha, mo bẹ jade, aburo iyawo naa sare jade, emi n sare du iyawo mi, aburo iyawo mi lo lọọ bu ọlọpaa yẹn so, ọlọpaa yẹn tun fibọn halẹ mọ ọn, o doju ibọn kọ oun naa, ṣugbọn obinrin yẹn o fi i laṣọ silẹ, o ran-n-to mọ ọn. Emi ṣi n sare wo ibi ti mo le gbe iyawo mi lọ, mo ri i pe ko le mi daadaa mọ, gbogbo bo ṣe n tiraka lati mi, niṣe lẹjẹ n tu jade, bẹẹ ni mo n bẹ awọn eeyan ki wọn ran mi lọwọ.


Abẹ biriiji yẹn la ti kan awọn ọlọpaa ti wọn n da ọkọ duro, nigba ta a de ọdọ wọn, wọn ni ka paaki, ba a si ṣe fẹẹ paaki, a kan gburo ibọn lau lojiji layiika wa ni, lapa ilẹkun ibi tiyawo mi jokoo si, riri ti mo maa ri, niṣe lẹjẹ n tu jade kọọ-kọọ bii omi lati igbaaya iyawo mi, ibọn ti ba a nigbaaya. “Ha, mo bẹ jade, aburo iyawo naa sare jade, emi n sare du iyawo mi, aburo iyawo mi lo lọọ bu ọlọpaa yẹn so, ọlọpaa yẹn tun fibọn halẹ mọ ọn, o doju ibọn kọ oun naa, ṣugbọn obinrin yẹn o fi i laṣọ silẹ, o ran-n-to mọ ọn. Emi ṣi n sare wo ibi ti mo le gbe iyawo mi lọ, mo ri i pe ko le mi daadaa mọ, gbogbo bo ṣe n tiraka lati mi, niṣe lẹjẹ n tu jade, bẹẹ ni mo n bẹ awọn eeyan ki wọn ran mi lọwọ. Lasiko yẹn, aburo iyawo mi ti fipa wọ ọlọpaa yẹn sinu mọto, pe afi ko yanju ọran to da, ni mo ba wa ọkọ, ọkọ awọn ọlọpaa naa tẹle wa, emi ati ọlọpaa to yinbọn yii la wa niwaju, a sare gbe e lọ si ọsibitu kan nitosi, nigba ta a ri i pe agbara awọn yẹn o ka a, mo tun sare gbe e lọ si ọsibitu Grandville, ibẹ ni wọn ti sọ fun wa pe iyawo mi ti ku, ori mi fo lọ fee. “Awọn ọlọpaa gbe oku ẹ, wọn gbe e sinu mọto wọn, wọn ni ki n tẹle awọn, ṣugbọn mi o le fawọn ọmọ mi silẹ, tori mi o mọ ibi tawọn ọmọ wa ni gbogbo asiko yẹn, a ti ja wọn ju sibi kan ni Agodo, mo beere pe awọn ọmọ mi n kọ, ko sẹni to le fun mi lesi. ‘‘Lẹyin eyi lawọn ọrẹ ti mo pe lori aago de, ni mo ba dari si teṣan Ajuwe, ṣugbọn wọn ti gbe iyawo mi lọ si mọṣuari ọsibitu ijọba kan’’, gẹgẹ bi baale ile naa ṣe wi.


Lasiko yẹn, aburo iyawo mi ti fipa wọ ọlọpaa yẹn sinu mọto, pe afi ko yanju ọran to da, ni mo ba wa ọkọ, ọkọ awọn ọlọpaa naa tẹle wa, emi ati ọlọpaa to yinbọn yii la wa niwaju, a sare gbe e lọ si ọsibitu kan nitosi, nigba ta a ri i pe agbara awọn yẹn o ka a, mo tun sare gbe e lọ si ọsibitu Grandville, ibẹ ni wọn ti sọ fun wa pe iyawo mi ti ku, ori mi fo lọ fee. “Awọn ọlọpaa gbe oku ẹ, wọn gbe e sinu mọto wọn, wọn ni ki n tẹle awọn, ṣugbọn mi o le fawọn ọmọ mi silẹ, tori mi o mọ ibi tawọn ọmọ wa ni gbogbo asiko yẹn, a ti ja wọn ju sibi kan ni Agodo, mo beere pe awọn ọmọ mi n kọ, ko sẹni to le fun mi lesi. ‘‘Lẹyin eyi lawọn ọrẹ ti mo pe lori aago de, ni mo ba dari si teṣan Ajuwe, ṣugbọn wọn ti gbe iyawo mi lọ si mọṣuari ọsibitu ijọba kan’’, gẹgẹ bi baale ile naa ṣe wi. Alaroye gbọ pe akẹkọọ-gboye ninu imọ ofin lati Fasiti Ọlabisi Ọnabanjo, to wa l’Agọ-Iwoye, nipinlẹ Ogun, loloogbe yii, aipẹ yii lo tun fi imọ ofin nipa dukia bii ile ati ilẹ kun iṣẹ rẹ. Obinrin yii ni ọga agba ileeṣẹ Croston Homes, o si tun jẹ ọkan lara awọn oludasilẹ City Building, okoowo tita ile ati ilẹ lawọn ileeṣẹ mejeeji yii n ṣe. Alukoro ileeṣẹ ọlọpaa ipinlẹ Eko, SP Benjamin Hundeyin, ti fidi ẹ mulẹ pe awọn ti mu ọlọpaa to ti lo ọdun mẹtalelọlọgbọn lẹnu iṣẹ ọba yii sahaamọ awọn ọtẹlẹmuyẹ ni Panti, Yaba, nibi ti wọn ti n ṣewadii lẹkun-unrẹrẹ lori iṣẹlẹ ọhun.


Alaroye gbọ pe akẹkọọ-gboye ninu imọ ofin lati Fasiti Ọlabisi Ọnabanjo, to wa l’Agọ-Iwoye, nipinlẹ Ogun, loloogbe yii, aipẹ yii lo tun fi imọ ofin nipa dukia bii ile ati ilẹ kun iṣẹ rẹ. Obinrin yii ni ọga agba ileeṣẹ Croston Homes, o si tun jẹ ọkan lara awọn oludasilẹ City Building, okoowo tita ile ati ilẹ lawọn ileeṣẹ mejeeji yii n ṣe. Alukoro ileeṣẹ ọlọpaa ipinlẹ Eko, SP Benjamin Hundeyin, ti fidi ẹ mulẹ pe awọn ti mu ọlọpaa to ti lo ọdun mẹtalelọlọgbọn lẹnu iṣẹ ọba yii sahaamọ awọn ọtẹlẹmuyẹ ni Panti, Yaba, nibi ti wọn ti n ṣewadii lẹkun-unrẹrẹ lori iṣẹlẹ ọhun. Teṣan ọlọpaa to wa ni Ajiwe, ni Ajah, lafurasi naa ti n ba ṣiṣẹ. Latigba ti ijamba naa ti waye lawọn eeyan pataki pataki lawujọ ti koro oju si aburu naa. Ọga agba patapata fun ileeṣẹ ọlọpaa ti sọrọ ninu atẹjade kan pe iwa ti ko ba ilana iṣẹ agbofinro mu niṣẹlẹ ọhun, o ni ki i ṣe pe awọn maa ṣewadii nikan ni, o loun ti paṣẹ pe ki iwadii naa jẹ kanmọ-kanmọ, tori igbona-igbooru la a jẹ oku ọpọlọ, ki idajọ ododo le tete waye lori ọrọ ọhun.


Teṣan ọlọpaa to wa ni Ajiwe, ni Ajah, lafurasi naa ti n ba ṣiṣẹ. Latigba ti ijamba naa ti waye lawọn eeyan pataki pataki lawujọ ti koro oju si aburu naa. Ọga agba patapata fun ileeṣẹ ọlọpaa ti sọrọ ninu atẹjade kan pe iwa ti ko ba ilana iṣẹ agbofinro mu niṣẹlẹ ọhun, o ni ki i ṣe pe awọn maa ṣewadii nikan ni, o loun ti paṣẹ pe ki iwadii naa jẹ kanmọ-kanmọ, tori igbona-igbooru la a jẹ oku ọpọlọ, ki idajọ ododo le tete waye lori ọrọ ọhun. Bakan naa ni Gomina ipinlẹ Eko, Babajide Oluṣọla Sanwo-Olu, sọ ninu atẹjade kan ti Akọwe iroyin rẹ, Gboyega Akosile, fi lede lọjọ Aje, Mọnde, pe ẹdun ọkan gidi ni iṣẹlẹ naa jẹ foun, o ni eleyii ki i ṣe nnkan tawọn maa daṣọ bo lori rara, awọn o si ni i fi falẹ, ida ofin gbọdọ ge ika to ba ṣe lori ọrọ naa ni, o ni gbogbo agbara ati aṣẹ tijọba Eko ni lawọn maa lo lati fidi idajọ ododo mulẹ, o si ba awọn mọlẹbi tọrọ naa kan kẹdun. Bakan naa ni Sanwo-Olu kọ ọ soju opo Instagiraamu rẹ pe, “Mo ti ba ọkọ oloogbe, Gbenga Raheem, sọrọ, mo si ba aburo oloogbe naa sọrọ laṣaalẹ yii. Mo ba wọn kẹdun adanu buruku yii, mo fi da wọn loju pe ijọba Eko maa ṣe gbogbo ohun to wa labẹ agbara wọn lori ọrọ naa, a o si ni i jẹ ko pẹ.


Bakan naa ni Gomina ipinlẹ Eko, Babajide Oluṣọla Sanwo-Olu, sọ ninu atẹjade kan ti Akọwe iroyin rẹ, Gboyega Akosile, fi lede lọjọ Aje, Mọnde, pe ẹdun ọkan gidi ni iṣẹlẹ naa jẹ foun, o ni eleyii ki i ṣe nnkan tawọn maa daṣọ bo lori rara, awọn o si ni i fi falẹ, ida ofin gbọdọ ge ika to ba ṣe lori ọrọ naa ni, o ni gbogbo agbara ati aṣẹ tijọba Eko ni lawọn maa lo lati fidi idajọ ododo mulẹ, o si ba awọn mọlẹbi tọrọ naa kan kẹdun. Bakan naa ni Sanwo-Olu kọ ọ soju opo Instagiraamu rẹ pe, “Mo ti ba ọkọ oloogbe, Gbenga Raheem, sọrọ, mo si ba aburo oloogbe naa sọrọ laṣaalẹ yii. Mo ba wọn kẹdun adanu buruku yii, mo fi da wọn loju pe ijọba Eko maa ṣe gbogbo ohun to wa labẹ agbara wọn lori ọrọ naa, a o si ni i jẹ ko pẹ. K’Ọlọrun tẹ oloogbe safẹfẹ rere.” Oludije funpo aarẹ lẹgbẹ oṣelu Peoples Democratic Party, Atiku Abubakar, kọ ọrọ tirẹ soju opo ayelujara fesibuuku rẹ, o ni, “Mo dẹbi fun bi wọn ṣe ni ọlọpaa kan yinbọn pa Bọlanle Raheem, iṣẹlẹ to n gbomi loju ẹni gbaa leyi. Eyi to tun ṣẹlẹ yii jẹ ka ri idi to fi yẹ ka ṣatunto si ileeṣẹ ọlọpaa ilẹ wa, ka le yọ awọn kan-n-da inu irẹsi aarin awọn agbofinro kuro, ki ileeṣe ọlọpaa ṣiṣẹ gẹgẹ bii ilana iṣẹ rere wọn. Mo rọ awọn alaṣẹ ileeṣẹ ọlọpaa lati ma ṣe jafara lori ọrọ yii o, tori beeyan ba pẹ lori imi, eeṣinkeeṣin ni i ba ni nibẹ o. Ẹ jẹ ki eyi jẹ arikọgbọn fawọn ti wọn n yinbọn lau lau kiri saraalu laarin awọn agbofinro o.” Bẹẹ l’Atiku wi.


K’Ọlọrun tẹ oloogbe safẹfẹ rere.” Oludije funpo aarẹ lẹgbẹ oṣelu Peoples Democratic Party, Atiku Abubakar, kọ ọrọ tirẹ soju opo ayelujara fesibuuku rẹ, o ni, “Mo dẹbi fun bi wọn ṣe ni ọlọpaa kan yinbọn pa Bọlanle Raheem, iṣẹlẹ to n gbomi loju ẹni gbaa leyi. Eyi to tun ṣẹlẹ yii jẹ ka ri idi to fi yẹ ka ṣatunto si ileeṣẹ ọlọpaa ilẹ wa, ka le yọ awọn kan-n-da inu irẹsi aarin awọn agbofinro kuro, ki ileeṣe ọlọpaa ṣiṣẹ gẹgẹ bii ilana iṣẹ rere wọn. Mo rọ awọn alaṣẹ ileeṣẹ ọlọpaa lati ma ṣe jafara lori ọrọ yii o, tori beeyan ba pẹ lori imi, eeṣinkeeṣin ni i ba ni nibẹ o. Ẹ jẹ ki eyi jẹ arikọgbọn fawọn ti wọn n yinbọn lau lau kiri saraalu laarin awọn agbofinro o.” Bẹẹ l’Atiku wi. Bẹẹ lọpọ awọn eeyan nla nla n ṣedaro lori iṣẹlẹ yii.


Bẹẹ lọpọ awọn eeyan nla nla n ṣedaro lori iṣẹlẹ yii.


Bọlanle n bọ lati ṣọọṣi lọjọ Keresi, lọlọpaa ba yinbọn pa a niṣeju ọkọ ẹ l’Ajah

Faith Adebọla, Eko Ẹni pe ṣonṣo yoo ri ṣonṣo ni, ọlọpaa ASP kan ti wọn o ti i darukọ ẹ ti kọwe si ẹjọ ati wahala, ki i ṣe wahala lasan paapaa, ẹjọ apaayan lo kọwe si, o si ti ri ẹjọ ọhun, pẹlu ẹsun ti wọn fi kan an pe o yinbọn pa agbejọrọ kan, Bọlanle Raheem, lasiko tobinrin naa, ọkọ ẹ, awọn ọmọ ẹ mẹrin, pẹlu aburo ẹ kan n dari bọ lati ṣọọṣi ti wọn lọ lọjọ Aiku, Sannde, ọjọ kẹẹẹdọgbọn, oṣu Disẹmba yii. Alaroye gbọ pe yanpọnyanrin nla ni iṣẹlẹ to waye labẹ biriiji Ajah, nibi tawọn ọkọ ti maa n lọri pada, da silẹ, latari bawọn araalu to wa nitosi tọrọ naa ṣeju wọn ṣe fara ya, wọn ni aribọnyọ ẹda kan ni ọlọpaa to fẹmi obinrin arẹwa naa ṣofo lai nidii. Ohun ta a gbọ ni pe ni nnkan bii aago mọkanla owurọ lobinrin agbẹjọro yii wa ọkọ de abẹ biriiji naa, o fẹẹ ṣe ṣe yuu-tọọnu, lawọn ọlọpaa ba da a duro. Awọn tọrọ naa ṣoju ẹ sọ pe ọkọ to wa niwaju ni Bọlanle n ro’wọ fun ko le raaye paaki, afi bi iro ibọn ṣe dun lau lojiji, to si ba obinrin naa nijooko dẹrẹba to wa, lọrọ ba di yanpọnyanrin. Wọn sare du ẹmi oloogbe yii, wọn gbe e lọ sọsibitu aladaani kan to wa nitosi, ṣugbọn aṣọ ko ba ọmọyẹ mọ, ọmọyẹ ti rinhooho wọja, Bọlanle ti dakẹ. Wọn loju-ẹsẹ tọlọpaa yii ti ri ohun to ṣẹlẹ lo ti ba ẹsẹ ẹ sọrọ, amọ ero atawọn ọlọpaa ẹgbẹ ẹ ni wọn le e mu, ti gbogbo wọn si ko rẹi-rẹi lọ si tọlọpaa ni teṣan Ajah.


Awọn tọrọ naa ṣoju ẹ sọ pe ọkọ to wa niwaju ni Bọlanle n ro’wọ fun ko le raaye paaki, afi bi iro ibọn ṣe dun lau lojiji, to si ba obinrin naa nijooko dẹrẹba to wa, lọrọ ba di yanpọnyanrin. Wọn sare du ẹmi oloogbe yii, wọn gbe e lọ sọsibitu aladaani kan to wa nitosi, ṣugbọn aṣọ ko ba ọmọyẹ mọ, ọmọyẹ ti rinhooho wọja, Bọlanle ti dakẹ. Wọn loju-ẹsẹ tọlọpaa yii ti ri ohun to ṣẹlẹ lo ti ba ẹsẹ ẹ sọrọ, amọ ero atawọn ọlọpaa ẹgbẹ ẹ ni wọn le e mu, ti gbogbo wọn si ko rẹi-rẹi lọ si tọlọpaa ni teṣan Ajah. Alukoro ileeṣẹ ọlọpaa ipinlẹ Eko, SP Benjamin Hundeyin, ti fidi iṣẹlẹ yii mulẹ, o lawọn ti mu agbofinro to tẹ ofin loju yii, awọn si ti bẹrẹ iwadii lọri ẹ. Hundeyin ni: “Oni, ọjọ kẹẹẹdọgbọn, oṣu Disẹmba, wọn fẹsun kan ọlọpaa ASP kan pe o yinbọn pa obinrin kan l’Ajah. A ti mu ọlọpaa ASP naa, a ti sọ ọ sahaamọ, a si ti n gbe e lọ si ẹka ileeṣẹ ọtẹlẹmuyẹ wa to wa ni Panti, lagbegbe Yaba, fun iwadii to lọọrin. ‘‘Bakan naa, Ọga agba patapata ileeṣẹ ọlọpaa ilẹ wa, IGP Usman Alkali Baba, ti gbọ siṣẹlẹ yii, o si ti paṣẹ pe ki wọn ṣewadii to peye lori ẹ’’.


Alukoro ileeṣẹ ọlọpaa ipinlẹ Eko, SP Benjamin Hundeyin, ti fidi iṣẹlẹ yii mulẹ, o lawọn ti mu agbofinro to tẹ ofin loju yii, awọn si ti bẹrẹ iwadii lọri ẹ. Hundeyin ni: “Oni, ọjọ kẹẹẹdọgbọn, oṣu Disẹmba, wọn fẹsun kan ọlọpaa ASP kan pe o yinbọn pa obinrin kan l’Ajah. A ti mu ọlọpaa ASP naa, a ti sọ ọ sahaamọ, a si ti n gbe e lọ si ẹka ileeṣẹ ọtẹlẹmuyẹ wa to wa ni Panti, lagbegbe Yaba, fun iwadii to lọọrin. ‘‘Bakan naa, Ọga agba patapata ileeṣẹ ọlọpaa ilẹ wa, IGP Usman Alkali Baba, ti gbọ siṣẹlẹ yii, o si ti paṣẹ pe ki wọn ṣewadii to peye lori ẹ’’. Ninu ọrọ kan ti Alukoro apapọ fawọn ọlọpaa, CSP Olumuyiwa Adejọbi, fi sori ikanni tuita rẹ lorukọ ọga rẹ, o ni Alkali Baba koro oju si iṣẹlẹ yii, tori iwa naa ko ba ofin ati ilana iṣẹ awọn ọlọpaa mu, o ni iwa to n ta ẹrẹ saṣọ aala ileeṣẹ ọlọpaa ni, tori ẹ, awọn maa tuṣu ọrọ naa desalẹ ikoko, ẹlẹṣẹ kan ko si ni i lọ laijiya. Olori awọn ọlọpaa naa tun kẹdun pẹlu awọn mọlẹbi oloogbe, awọn ọrẹ ati alajọṣiṣẹ, o si ṣadura pe k’Ọlọrun tẹ ẹ safẹfẹ rere. Yooba bọ, wọn ni ẹni to gbe igi eleera sori, ogun jari-jarun lo kọwe si.


Ninu ọrọ kan ti Alukoro apapọ fawọn ọlọpaa, CSP Olumuyiwa Adejọbi, fi sori ikanni tuita rẹ lorukọ ọga rẹ, o ni Alkali Baba koro oju si iṣẹlẹ yii, tori iwa naa ko ba ofin ati ilana iṣẹ awọn ọlọpaa mu, o ni iwa to n ta ẹrẹ saṣọ aala ileeṣẹ ọlọpaa ni, tori ẹ, awọn maa tuṣu ọrọ naa desalẹ ikoko, ẹlẹṣẹ kan ko si ni i lọ laijiya. Olori awọn ọlọpaa naa tun kẹdun pẹlu awọn mọlẹbi oloogbe, awọn ọrẹ ati alajọṣiṣẹ, o si ṣadura pe k’Ọlọrun tẹ ẹ safẹfẹ rere. Yooba bọ, wọn ni ẹni to gbe igi eleera sori, ogun jari-jarun lo kọwe si. Ẹgbẹ awọn lọọya, Nigeria Bar Association, ti dide sọrọ yii, wọn lawọn o ni i gba ki ọmọ ẹgbẹ awọn ku iku ika bẹẹ. Oloogbe Bọlanle Raheem, to jẹ ọmọ-ẹgbẹ NBA, ẹka ti Eko, lawọn agbẹjọro ẹgbẹ sọ pe lọọya to kọṣẹ mọṣẹ, to si n ṣojuṣe ninu rẹ ẹgbẹ ni. Amofin agba Y C Maikyau, Aarẹ ẹgbẹ NBA ni awọn ti dide lori ọrọ naa, awọn si maa ba afurasi ọdaran ọhun ṣẹjọ lati gba idajọ ododo fun oloogbe atawọn mọlẹbi ẹ.


Ẹgbẹ awọn lọọya, Nigeria Bar Association, ti dide sọrọ yii, wọn lawọn o ni i gba ki ọmọ ẹgbẹ awọn ku iku ika bẹẹ. Oloogbe Bọlanle Raheem, to jẹ ọmọ-ẹgbẹ NBA, ẹka ti Eko, lawọn agbẹjọro ẹgbẹ sọ pe lọọya to kọṣẹ mọṣẹ, to si n ṣojuṣe ninu rẹ ẹgbẹ ni. Amofin agba Y C Maikyau, Aarẹ ẹgbẹ NBA ni awọn ti dide lori ọrọ naa, awọn si maa ba afurasi ọdaran ọhun ṣẹjọ lati gba idajọ ododo fun oloogbe atawọn mọlẹbi ẹ.


Ijamba ina fi ọkẹ aimọye dukia ṣofo lọjọ ọdun Keresi n’Ilọrin

Ibrahim Alagunmu, Ilọrin O kere tan, ọna mẹta ọtọọtọ ni ina ti ṣọṣẹ layaajọ ọdun Keresi niluu Ilọrin, ipinlẹ Kwara, to si fi ọkẹ aimọye dukia ṣofo. Ọkan ṣẹlẹ lagbegbe Balogun Fulani, nibi ti ṣọọbu mẹrin ti jona raurau. Iṣẹlẹ ina keji ṣẹ ni Opopona Coca-Cola, nigba ti iṣẹlẹ ijamba ina kẹta waye lagbegbe Adewọle, niluu Ilọrin, bakan naa. Ninu atẹjade kan ti Agbẹnusọ ajọ panapana ni Kwara, Hassan Hakeem Adekunle, fi sita to tẹ ALAROYE lọwọ lalẹ ọdun Keresi lo ti ṣalaye pe ṣe ni ajọ naa n gba ipe pajawiri leralera, ti ipe si n kọ lu ara wwọn, tawọn araalu n pariwo pe ina ti n ṣọṣẹ lawọn agbegbe wọn. O tẹsiwaju pe ipe akọkọ ni ajọ naa gba lati ile Alaaji Umar, nibi ti ina ti n jo ile oniyaara mẹwaa kan ti ṣọọbu mẹrin wa lara rẹ, ti ọpọ dukia si ba iṣẹlẹ naa lọ ki ajọ naa too ri ina ọhun pa, bakan naa ni wọn tun gba ipe miiran lati Agboole Okoosi, ladojukọ Otẹẹli Grace Lodge, l’Opopona Coca-Cola, niluu Ilọrin, ti ọpọ dukia tun ṣofo sọwọ ina. Adekunle ni iṣẹlẹ jamba ina kan tun waye lọjọ Keresi yii kan naa ni ile Abọlarinwa, to wa lẹyin Otẹẹli Henry George, lagbegbe Adewọle, ti ajọ panapana si lọọ pa ina naa ko too ba nnkan jẹ jinna, bo tilẹ jẹ pe ọpọ dukia lo ti ṣofo nibi ijamba ina naa.


Ninu atẹjade kan ti Agbẹnusọ ajọ panapana ni Kwara, Hassan Hakeem Adekunle, fi sita to tẹ ALAROYE lọwọ lalẹ ọdun Keresi lo ti ṣalaye pe ṣe ni ajọ naa n gba ipe pajawiri leralera, ti ipe si n kọ lu ara wwọn, tawọn araalu n pariwo pe ina ti n ṣọṣẹ lawọn agbegbe wọn. O tẹsiwaju pe ipe akọkọ ni ajọ naa gba lati ile Alaaji Umar, nibi ti ina ti n jo ile oniyaara mẹwaa kan ti ṣọọbu mẹrin wa lara rẹ, ti ọpọ dukia si ba iṣẹlẹ naa lọ ki ajọ naa too ri ina ọhun pa, bakan naa ni wọn tun gba ipe miiran lati Agboole Okoosi, ladojukọ Otẹẹli Grace Lodge, l’Opopona Coca-Cola, niluu Ilọrin, ti ọpọ dukia tun ṣofo sọwọ ina. Adekunle ni iṣẹlẹ jamba ina kan tun waye lọjọ Keresi yii kan naa ni ile Abọlarinwa, to wa lẹyin Otẹẹli Henry George, lagbegbe Adewọle, ti ajọ panapana si lọọ pa ina naa ko too ba nnkan jẹ jinna, bo tilẹ jẹ pe ọpọ dukia lo ti ṣofo nibi ijamba ina naa. O ni oun tawọn gbọ ni pe ina ẹlẹntiriiki lo ṣokunfa awọn ijamba ina mẹtẹẹta to waye naa. Ọga ajọ panapana ni Kwara, the Director, Kwara, Ọmọọba Falade John Olumuyiwa, rọ gbogbo olugbe ipinlẹ naa lati maa ṣọra fun gbogbo awọn nnkan to le ṣokunfa ijamba ina lawọn inu ile ati ọfiisi gbogbo lati dẹkun pipadanu dukia sọwọ ina.


O ni oun tawọn gbọ ni pe ina ẹlẹntiriiki lo ṣokunfa awọn ijamba ina mẹtẹẹta to waye naa. Ọga ajọ panapana ni Kwara, the Director, Kwara, Ọmọọba Falade John Olumuyiwa, rọ gbogbo olugbe ipinlẹ naa lati maa ṣọra fun gbogbo awọn nnkan to le ṣokunfa ijamba ina lawọn inu ile ati ọfiisi gbogbo lati dẹkun pipadanu dukia sọwọ ina.


Otẹẹli ti Joshua atọrẹ ẹ sa lọ lẹyin ti wọn digun ja obinrin kan lole lọlọpaa ti ko wọn n’Ibadan

Ọlawale Ajao, Ibadan Bi gbogbo ọmọlẹyin Jesu ṣe n gbadun ẹmi ara wọn fun ọdun Keresimesi to n lọ lọwọ, inu atimọle ọlọpaa n’Ibadan lọmọkunrin ẹni ọdun mejidinlogun (18) kan, Fawas Popoọla Joshua, wa bayii pẹlu bi ọwọ awọn ọlọpaa ṣe tẹ ẹ lẹyin ti oun atọrẹ ẹ jọ fibọn gba baagi lọwọ onibaagi lojukoroju. Ni nnkan bii aago mẹfa idaji ọjọ Aje, Mọnde, ọjọ kọkandinlogun, oṣu Kejila, ọdun yii, ni Joshua pẹlu Umar Yesid, ọrẹ ẹ, lọọ na ibọn si ọmọbinrin kan to n jẹ Adeoti Bọlanle nigi imu ti wọn si gba baagi ati ẹrọ ibanisọrọ ọwọ ẹ nigba ti iyẹn n lọ sibi iṣẹ. Alukoro ileeṣẹ ọlọpaa ipinlẹ Ọyọ, SP Adewale Ọṣifẹṣọ fidi ẹ mulẹ pe ẹgbẹrun lọna ọgọfa Naira (N120,000) lo wa ninu baagi ti wọn fibọn gba lọwọ obinrin naa lọna ileewe aladaani kan ti wọn n pe ni Aliu Primary School, nitosi Isọ Pako, Bodija, n’Ibadan. “Ṣugbọn nibi ti wọn ti n ṣa lọ ni wọn ti ko sọwọ awọn ọlọpaa to n lọ kaakiri agbegbe naa fun amojuto eto aabo. Bayii lawọn agbofinro mu awọn mejeeji tawọn tibọn ilewọ ti wọn fi digun jale naa”, bẹẹ ni alukoro ọlọpaa ipinlẹ Ọyọ sọ. SP Ọṣifẹṣọ, ẹni to ṣafihan awọn afurasi ọdaran mejeeji lorukọ CP Adebọwale Williams, sọ siwaju pe Joshua ati Umar ti fẹnu ara wọn jẹwọ nipa ẹsun naa pẹlu awọn idigunjale mi-in ti wọn ti ṣe ṣaaju.


“Ṣugbọn nibi ti wọn ti n ṣa lọ ni wọn ti ko sọwọ awọn ọlọpaa to n lọ kaakiri agbegbe naa fun amojuto eto aabo. Bayii lawọn agbofinro mu awọn mejeeji tawọn tibọn ilewọ ti wọn fi digun jale naa”, bẹẹ ni alukoro ọlọpaa ipinlẹ Ọyọ sọ. SP Ọṣifẹṣọ, ẹni to ṣafihan awọn afurasi ọdaran mejeeji lorukọ CP Adebọwale Williams, sọ siwaju pe Joshua ati Umar ti fẹnu ara wọn jẹwọ nipa ẹsun naa pẹlu awọn idigunjale mi-in ti wọn ti ṣe ṣaaju. Gẹgẹ bii iwadii ALAROYE, ọmọ bibi ilu Ibadan ni Joshua, adugbo Apẹtẹ, ti awọn obi ẹ kọle si ni gbogbo idile wọn n gbe. Fawas Popoọla lo fi silẹ lọdọ awọn ọlọpaa, ṣugbọn Joshua ti iya ẹ tẹ mọ ọn lara lawọn eeyan saaba maa n pe e nitori baba ẹ to jẹ Musulumi lo sọ ọ ni Fawas, nigba ti iya ẹ jẹ Kirisitẹni ti ki i fi ijọsin ni ṣọọṣi ṣere. Ṣugbọn lati bii ọdun mẹta sẹyin ni Joshua, ẹni ti ko ti i to ọmọ ọdun mẹẹẹdogun nigba naa, ti sa kuro nile ti awọn obi ẹ fi owo oogun oju ara wọn kọ, to si n lọọ sun labẹ biriiji, niwaju ṣọọbu, labẹ ganta, tabi nibikibi to ba ti raaye fẹgbẹ lelẹ kaakiri agbegbe Mọkọla, n’Ibadan.